title: Stig Gustavson

text: Vuonna 1988 Gustavson nimitettiin samana vuonna perustetun itsenäisen Kone Cranes -liiketoiminta-alueen johtoon. Alkuajat oltiin noususuhdanteen huipulla. Laman aikana Gustavson aloitti mittavan rakenneuudistusohjelman, jossa tuotantolaitosten määrä putosi 19:stä neljään. 1994 syntyi "KCI Konecranes International Oy", jonka toimitusjohtajaksi tuli Gustavson. Ruotsalaisen pääomasijoittajan Industri Kapitalin avulla hänestä tuli myös yhtiön omistaja.


title: Stig Gustavson

text: Gustavson menestyi KCI Konecranesin toimitusjohtajana yhtiön kohotessa maailman johtavien nostolaitteiden ja kunnossapitopalveluiden toimittajien joukkoon. Täyttäessään 60 vuotta 2005 Gustavson siirtyi hallituksen puheenjohtajaksi, uudeksi toimitusjohtajaksi nimitettiin Pekka Lundmark.


title: Stig Gustavson

text: Gustavson luopui Konecranesin hallituksen puheenjohtajan paikasta keväällä 2016 ikäänsä vedoten. Seuraavan vuoden keväällä hän kertoi myös luopuvansa paikastaan yhtiön hallituksessa sen toimikauden loppuessa.


title: Stig Gustavson

text: Gustavson on saanut seuraavat kunnianosoitukset.


title: Kim Matula

text: Kimberly "Kim" Marie Matula (s. 23. elokuuta 1988 Fort Worth, Texas) on yhdysvaltalainen näyttelijä. Tunnetuksi hän tuli "Kauniit ja rohkeat" -sarjan Hope Loganina.


title: Medicine Man (elokuva)

text: Medicine Man ("Medicine Man") on John McTiernanin ohjaama yhdysvaltalainen elokuva.


title: Medicine Man (elokuva)

text: Lääkeyritys lähettää tohtori Rae Cranen Amazonin sademetsään "vahtimaan" tohtori Robert Cambellia, josta ei ole kuulunut mitään sen jälkeen kun hän katkaisi yhteytensä ulkomaailmaan ja hänen vaimonsa jätti hänet. Crane toimittaa Cambellille kaikkea kaasukromatografista golfpalloihin, mutta Cambell ei ole tyytyväinen koska ei saanut toivomaansa tutkimusassistenttia.


title: Medicine Man (elokuva)

text: Kun Crane ei suostu lähtemään, Cambell paljastaa löytäneensä lääkkeen syöpään, mutta hän kadotti sen ja nyt lääkettä on jäljellä enää vähän. Cambell suojelee myös erittäin tarkasti metsässä asuvaa intiaaniheimoa.


title: Medicine Man (elokuva)

text: Elokuvasta on käytetty Suomessa myös nimiä:


title: Verhoilu

text: Verhoilu on käsityön erikoisala, jonka osaaja on verhoilija.


title: Verhoilu

text: Verhoilu jaotellaan kolmeen eri osa-alueeseen. Niitä ovat perinteinen verhoilu, teollinen verhoilu ja ajoneuvoverhoilu. Perinteinen verhoilu keskittyy entisöintiin ja perinteisten tekniikoiden sekä materiaalien käyttöön. Perinteisiä verhoilumateriaaleja ovat esimerkiksi kierrejoustimet ja meriheinä-pehmusteet. Teollinen verhoilu käsittää puolestaan teollisesti valmistettujen tuotteiden verhoilemisen sekä teollisuudessa tapahtuvan uustuotannon. Teollisessa verhoilussa käytetään nykyaikaisia materiaaleja ja työkaluja, kuten vaahtomuovia ja vaahtomuovisahaa. Ajoneuvoverhoilu keskittyy nimensä mukaan ajoneuvojen erilaisiin verhoilutöihin. Ajoneuvoverhoiluun kuuluu ajoneuvojen entisöiminen.


title: Verhoilu

text: Verhoilija voi toimia esimerkiksi yrittäjänä tai työllistyä huonekaluteollisuuteen. Muita alan ammatteja ovat esimerkiksi koneompelija, leikkaaja, päällystäjä ja tyylihuonekalujen entisöintiverhoilija.


title: Jacqueline MacInnes Wood

text: Jacqueline MacInnes Wood (s. 17. huhtikuuta 1987 Windsor, Ontario, Kanada) on kanadalainen näyttelijä. Tunnetuksi hän tuli "Kauniit ja rohkeat" -sarjan Steffy Forresterina. Jacqueline on seurustellut näyttelijä Daren Kagasoffin kanssa.


title: Piotr Kozieradzki

text: Piotr Kozieradzki (s. 1970, Varsova, Puola) on puolalainen rumpali. Hänet tunnetaan parhaiten työstään yhtyeissä Hate ja Riverside.


title: Piotr Kozieradzki

text: Hate


title: Piotr Kozieradzki

text: Domain


title: Piotr Kozieradzki

text: Riverside


title: Piotr Kozieradzki

text: Goetia


title: Piotr Kozieradzki

text: Kataxu


title: Piotr Kozieradzki

text: Thunderbolt


title: Mika Mäkiaho

text: Mika Mäkiaho (s. 28. elokuuta 1987 Kuopio) on suomalainen jääkiekkoilija, joka pelaa Mestis-joukkue Kajaanin Hokissa. Pienikokoisen Mäkiahon vahvuudet ovat asenteessa ja suoraviivaisuudessa.


title: Mika Mäkiaho

text: Mäkiaho on Kalevan Pallon kasvatti. Hän voitti B-nuorten SM-hopeaa vuonna 2005 ja A-nuorten Suomenmestaruuden vuonna 2008. Mäkiaho oli kaudella 2007–2008 KalPan A-nuorten paras maalintekijä 21 osumallaan, joilla hän sijoittui A-nuorten SM-liigan maalipörssissä viidenneksi JYPin Harri Pesosen ja Ilveksen Matias Soinnun kanssa. Samalla kaudella Mäkiaho debytoi myös SM-liigassa, jossa hän pelasi kuusi ottelua ilman tehopisteitä.


title: Mika Mäkiaho

text: Huhtikuussa 2008 Mäkiaho teki sopimuksen Jokipoikien kanssa. Mestiksen tulokakausi toi hänelle 41 runkosarjaottelussa tehot 10+9=19. Marraskuussa 2008 Mäkiaho palasi lainalle KalPaan, joka kärsi miehistövajeesta. Hän pelasi siellä viisi ottelua ilman tehopisteitä. Mäkiaho voitti Jokipojissa Mestis-hopeaa keväällä 2009. Hän teki saman vuoden huhtikuussa vuoden mittaisen jatkosopimuksen joukkueen kanssa.


title: Mika Mäkiaho

text: Mäkiahon kausi 2009–2010 päättyi jo tammikuussa 2010, kun hän loukkasi nilkkansa jouduttuaan KooKoon Niko Palosen taklaamaksi. Taklaustilanteessa Mäkiaho kaatui koko painollaan nilkkansa päälle. Palonen sai tilanteesta ulosajon. Mäkiaho pelasi kauden aikana 32 runkosarjaottelua tehoin 7+3=10. Hän voitti kauden päätteeksi Mestiksen mestaruuden.


title: Mika Mäkiaho

text: Kaudeksi 2010–2011 Mäkiaho siirtyi Kajaanin Hokkiin. Toukokuussa 2011 hän jatkoi sopimustaan vuodella.


title: Peeter Kümmel

text: Peeter Kümmel (s. 11. huhtikuuta 1982 Tartto) on virolainen maastohiihtäjä.


title: Peeter Kümmel

text: Hiihdon MM-kisoissa Kümmel kilpaili ensimmäisen kerran Sapporossa 2007. Oslossa 2011 hän sijoittui vapaan hiihtotavan sprinttikilpailussa kuudenneksi. Olympialaisissa Kümmel kilpaili ensimmäisen kerran Torinossa 2006, jossa hän karsiutui sprintin karsinnoissa. Vancouverissa 2010 hän oli perinteisen hiihtotavan sprintissä neljästoista.


title: Peeter Kümmel

text: Maastohiihdon maailmancupissa Kümmel kilpaili ensimmäisen kerran Otepäässä tammikuussa 2003. Ensimmäisen maailmancupin pisteensä hän saavutti toisessa maailmancupin kisassaan Lahdessa, jossa hän sijoittui perinteisen sprintissä 18:nneksi. Parhaimmillaan Kümmel on sijoittunut maailmancupissa viidenneksi Otepään perinteisen sprintissä helmikuussa 2008.


title: Peeter Kümmel

text: Seuratasolla Kümmel edustaa Tartu Skiclubia. Hän on naimisissa ja hänellä on yksi lapsi. Kümmel asuu Otepäässä.


title: Jun Fukuyama

text: Jun Fukuyama (, s. 26. marraskuuta 1978) on japanilainen seiyū, joka on esiintynyt animesarjoissa ja videopeleissä. Hän on myös laulaja. Hän syntyi Fukuyamassa Hiroshiman prefektuurissa, mutta varttui Takatsukissa Osakan prefektuurissa. Vuonna 2007 hänet palkittiin ensimmäisellä miespääosan Seiyu Awards -palkinnolla Lelouch Lamperougen roolista "Code Geassissa".


title: Seututie 228

text: Seututie 228 oli vuoteen 1996 asti Palikkalasta Ypäjältä valtatieltä 10 Loimaalle valtatielle 9 kulkenut tie. Vuoden 1996 tienumerointiuudistuksessa seututietä 213 jatkettiin Loimaalta Palikkalaan ja seututienumero 228 lakkautettiin.


title: Seututie 179

text: Seututie 179 oli vuoteen 1996 asti Ahvenkoskelta Ruotsinpyhtään ja Ruotsinkylän kautta Elimäelle kulkenut tie. Vuoden 1996 tienumerointiuudistuksessa tie uudelleennumeroitiin yhdystieksi 1792 sen liikenteellisen merkityksen vähennyttyä.


title: Seututie 184

text: Seututie 184 oli vuoteen 1996 asti Perniöstä Kiskoon kulkenut tie. Vuoden 1996 tienumerointijärjestelmässä tie uudelleennumeroitiin yhdystieksi 1840 sen liikenteellisen merkityksen vähennyttyä.


title: Seututie 187

text: Seututie 187 oli vuoteen 1996 asti Kiskosta Suomusjärven Kitulaan kulkenut tie. Vuoden 1996 tienumerointiuudistuksessa tie uudelleennumeroitiin yhdystieksi 1870 sen liikenteellisen merkityksen vähennyttyä.


title: Seututie 193

text: Seututie 193 oli vuoteen 1996 asti Merimaskusta Askaisten ja Mietoisten kautta Mynämäelle kulkenut tie. Vuoden 1996 tienumerointiuudistuksessa tie uudelleennumeroitiin sen liikenteellisen merkityksen vähennyttyä Yhdystieksi 1930.


title: Seututie 198

text: Seututie 198 oli vuoteen 1996 asti Laitilasta Uuteenkaupunkiin kulkenut tie. Vuoden 1996 tienumerouudistuksessa seututiet 198, 205 ja 219 yhdistettiin kantatieksi 43 niiden liikenteellisen merkityksen suurennuttua.


title: Seututie 202

text: Seututie 202 oli vuoteen 1996 asti Mynämäeltä Yläneelle kulkenut tie. Vuoden 1996 tienumerointiuudistuksessa tie uudelleennumeroitiin Yhdystieksi 2020 sen liikenteellisen merkityksen pienennyttyä.


title: Jesper Modin

text: Jesper Modin (s. 4. kesäkuuta 1988 Sundsvall) on ruotsalainen maastohiihtäjä, joka on erikoistunut sprinttikilpailuihin. Modinin paras sijoitus maailmancupissa on kolmas Roglassa 2009. Kaudella 2010–2011 hän sijoittui sprintticupissa kolmanneksi. Hän oli viides vuoden 2011 maailmanmestaruuskilpailuiden sprintissä. Kaudella 2011–2012 hän voitti Teodor Petersonin kanssa maailmancupin parisprintin Düsseldorfissa.


title: Horisontti (rakennus)

text: Horisontti on vuonna 2008 valmistunut tornitalo Jyväskylän Lutakossa. Rakennus on 51 metriä korkea, siinä on 15 kerrosta ja 65 asuntoa. Se oli vuosina 2008–2018 Jyväskylän korkein asuinrakennus, kunnes sen ohitti KOAS Tower. Talo sijaitsee aivan Kuokkalan sillan vieressä. Horisontti on Jyväskylän Lutakon maamerkki ja taloa rakennettaessa sitä markkinoitiin luksustalona. Jälkikäteen talosta löytyi rakennusvirheitä sekä vesikatossa, että paloeristeissä joita korjattiin vuonna 2014.


title: Mackenzie Mauzy

text: Mackenzie Mauzy (s. 14. lokakuuta 1988 Greensboro, Pohjois-Carolina) on yhdysvaltalainen näyttelijä. Tunnetuksi hän tuli "Kauniit ja rohkeat" -sarjan Phoebe Forresterina.


title: BR-Lelut

text:
BR-Lelut oli tanskalainen vuonna 1963 perustettu lelukauppaketju.
Sen omistaja oli tanskalainen Top-Toy, joka haettiin konkurssiin 28. joulukuuta 2018. Syyksi on kerrottu heikko joulumyynti. Viimeiset myymälät suljettiin 31. joulukuuta 2018.


title: BR-Lelut

text: Edith ja Børge Rasmussen ostivat vuonna 1950 pienen lehtikioskin Kööpenhaminan lähettyvillä olevasta Roskilden maaseutukaupungista. Lehtikioski laajeni paperikaupaksi. Edith ja Børge Rasmussen huomasivat pian, että lelut kävivät hyvin kaupaksi.


title: BR-Lelut

text: Paperikaupasta päätettiin tehdä lelukauppa kuitenkin vasta vuonna 1963, kun Børgen pojat Henrik ja Bjarne Gjørup tulivat mukaan yritykseen. BR-Lelujen nimi syntyi Børge Rasmussenin nimikirjaimista. Samana vuonna avattiin toinen BR-Lelut-myymälä ja siitä lähtien yksi myymälä vuosittain. Nykyään BR-Lelut-ketjulla on 244 myymälää Pohjois-Euroopassa. Yritys on 100-prosenttisesti Gjørupin perheen omistuksessa. Yrityksen johdosta vastaa perheen 3. sukupolvi, kun Lars ja Peter Gjørup toimivat toimitusjohtajina.


title: BR-Lelut

text: BR-Lelut-myymälöitä sijaitsi Tanskassa, Ruotsissa, Suomessa, Norjassa ja Saksassa. Suomessa myymälöitä oli 26 kpl, Helsingissä (5), Espoossa (3), Tampereella (2), Turussa (2), Vantaalla (2), Hyvinkäällä, Hämeenlinnassa, Kokkolassa, Kouvolassa, Kuopiossa, Lahdessa, Lappeenrannassa, Lempäälässä, Oulussa, Porissa, Salossa ja Vaasassa. Suomen emoyhtiön nimi on TOP-TOY A/S, filial i Finland, jonka aputoiminimiä ovat BR-Lelujen lisäksi TOYS Scandinavia ja Lelulaatikko-Toyshop.


title: Celtika

text: Celtika on Robert Holdstockin vuonna 2001 ilmestynyt fantasiaromaani, ensimmäinen osa "Merlinin kronikat" -sarjaa. Teoksen on suomentanut Leena Peltonen.


title: Otaniemen vesitorni

text: Otaniemen vesitorni on Alvar Aallon suunnittelema vesitorni Espoon Otaniemessä, aivan Kehä I:n vierellä. Torni on valmistunut vuonna 1971 ja on tilavuudeltaan 6 000 kuutiometriä. Se on luonnonväristä betonia, kaksitoistajalkainen ja säiliöosa on muodoltaan kaksitoistakulmainen. Säiliöosan verhouksen muodostavat teräsbetoniset elementtilankut, jotka ovat irrotettavissa. Säiliöosa on esijännitetty. Tornin korkeus on 52 metriä. Sen alla on monimuotoinen toimistorakennus ja lisäksi huippulämpökeskus.


title: Lord Valentine’s Castle

text: Lord Valentine's Castle on Robert Silverbergin romaani, ensimmäinen osa "Majipoor" -sarjaa.


title: Rautagraali

text: Rautagraali on Robert Holdstockin vuonna 2002 ilmestynyt fantasiaromaani, toinen osa "Merlinin kronikat" -sarjaa. Teoksen on suomentanut Karistolle Leena Peltonen.


title: Apurímac (joki)

text: Apurímac (""apu""= jumaluus ""rimac""=oraakkeli, puhuja) on joki Perussa. Se saa alkunsa Arequipan maakunnasta maan eteläosassa 5 597 metriä korkean Nevado Mismin harjanteilla olevan jäätikön sulamisvesistä. Joen alkulähde on 10 kilometriä Caylloman kylästä ja vain 160 kilometriä Tyynenmeren rannikolta. Apurímac on yksi maailman suurimman jokisysteemin, Amazonin lähteistä.


title: Apurímac (joki)

text: Se virtaa pääosin luoteeseen ohi Cuzcon kapeissa, jopa 3 000 metriä syvissä kanjoneissa, jotka ovat kaksi kertaa syvempiä kuin Yhdysvaltain Grand Canyon. Joen kulkua muokkaavat kosket ja putoukset. Vain kaksi kuudesta yrityksestä laskea koko joki on onnistunut.


title: Apurímac (joki)

text: 730 kilometrin jälkeen Apurímac yhtyy Mantarojokeen ja muuttuu Enejoeksi 440 metriä merenpinnan yläpuolella. Ene ja Perené yhdistyvät 330 metriä merenpinnan yläpuolella Tambojoeksi, josta tulee Ucayali liityttyään Urubambaan 280 metriä merenpinnan yläpuolella. Ucayali on Amazonin pääuoma. Joskus koko jokea sen alkulähteiltä Ucayaliin kutsutaan nimellä Apurímac, jolloin joen pituus on 1069,80 kilometriä.


title: Seututie 286

text: Seututie 286 oli vuoteen 1996 asti Tammelan Lautaportaasta Sääksmäen lähelle Tarttilaan kulkenut tie. Vuoden 1996 tienumerointiuudistuksessa tie uudelleennumeroitiin Yhdystieksi 2846 sen liikenteellisen merkittävyyden pienennyttyä.


title: Seututie 406

text: Seututie 406 oli vuoteen 1996 asti Ruokolahden Hörkkölästä Pohja-Lankilan ja Särkilahden kautta Putikon eteläpuolelle Kultakiveen kulkenut tie. Vuoden 1996 tienumerointiuudistuksessa tie uudelleennumeroitiin Yhdystieksi 4063. Tie on vaihtoehtoinen reitti Imatralta Punkaharjulle: se on vajaan kilometrin lyhyempi vaihtoehto kuin kuutostie, joten sen merkittävyys ei ole laskenut yhtä paljon kuin muiden seututeiden, jotka muutettiin tienumerouudistuksessa yhdysteiksi.


title: Seututie 404

text: Seututie 404 oli vuoteen 1996 asti Poiksillasta Niukkalaan kulkenut tie. Tie uudelleennumeroitiin vuoden 1996 tienumerointiuudistuksessa Yhdystieksi 4040 sen liikenteellisen merkityksen vähennyttyä.


title: Seututie 349

text: Seututie 349 oli vuoteen 1996 asti Virtain ja Ähtärin välinen tie. Vuoden 1996 tienumerointiuudistuksessa seututiet 349, 708, 706 ja 742 muutettiin kantatieksi 68 niiden liikenteellisen merkittävyyden kasvettua.


title: Seututie 631

text: Seututie 631 oli vuoteen 1996 asti Uuraisten ja Hirvaskankaan välinen tie. Vuoden 1996 tienumerointiuudistuksessa seututiet 627 ja 631 yhdistettiin, jolloin seututienumero 631 poistui käytöstä ja tie sai seututienumeron 627.


title: Seututie 645

text: Seututie 645 oli vuoteen 1996 asti Suolahden ja Sumiaisten välinen tie. Vuoden 1996 tienumerointiuudistuksessa tie muutettiin Yhdystieksi 6450 sen liikenteellisen merkityksen vähennyttyä.


title: Seututie 470

text: Seututie 470 oli vuoteen 1996 asti Viljolahden ja Heinäveden välinen tie. Vuoden 1996 tienumerointiuudistuksessa tie muutettiin Yhdystieksi 4703 sen liikenteellisen merkityksen vähennyttyä.


title: Seututie 480

text: Seututie 480 oli vuoteen 1996 asti Kesälahden ja Villalan välinen tie. Vuoden 1996 tienumerointiuudistuksessa tie muutettiin Yhdystieksi 4800 sen liikenteellisen merkityksen pienennyttyä.


title: Julie Bertucelli

text: Julie Bertuccelli (s. 12. helmikuuta 1968) on ranskalainen elokuvaohjaaja. Hänen elokuvansa "Puu" on hänen toinen pitkä näytelmäelokuvansa. Hänen isänsä on elokuvaohjaaja Jean-Louis Bertuccelli.


title: Julie Bertucelli

text: Ennen ohjaajaksi ryhtymistä Bertuccelli työskenteli apulaisohjaajana. Hän on tehnyt 12 dokumenttielokuvaa Ranskan yhteiskunnasta ja oli mukana Krzysztof Kieślowskin niissä elokuvissa, jotka on tehty Ranskassa, muun muassa tämän Väritrilogiassa.Hän sai César-palkinnon vuonna 2004 ja Prix Marguerite Durasin ensimmäisestä pitkästä näytelmäelokuvastaan "Depuis qu'Otar est parti...".


title: Sinikala

text: Sinikala ("Pomatomus saltatrix") on suurikokoinen ja kaupallisesti merkittävä ahvenkala, joka elää subtrooppisilla merialueilla kaikkialla maailmassa. Se on heimonsa ja sukunsa ainoa laji.


title: Sinikala

text: Sinikalalla on pitkä, sivuilta litistynyt ruumis, jonka pituus on yleensä 20–60 senttimetriä. Suurin koskaan pyydetty sinikala oli 120 senttimetriä pitkä ja painoi 14 kilogrammaa. Sillä on vihertävänsininen selkä, hopeanhohtoiset kyljet ja vatsa sekä lähes suora kylkiviiva. Pää on suurikokoinen ja sen yläpinnalla kulkee selvä harjanne. Suu on eteenpäin suuntautunut ja alaleuka voi olla yläleukaa hieman pidempi. Sekä ylä- että alaleuassa on vahvoja, teräviä hampaita yhdessä tiiviissä rivissä. Päätä, ruumista ja evien tyveä peittävät pienet suomut.


title: Sinikala

text: Sinikalalla on kaksi selkäevää, joista etummainen on lyhyt ja matala ja taempi selvästi pitempi. Etummaisessa selkäevässä on 7–8 ohutta, kalvon yhdistämää piikkiruotoa ja takimmaisessa yksi vankka piikkiruoto sekä 23–28 pehmeämpää ruotoa. Peräevä on etummaista selkäevää hieman lyhyempi ja siinä on 2 piikkiruotoa ja 23–27 pehmeämpää ruotoa. Sekä selkä- että peräevät ovat vaaleanvihreät ja vivahtavat keltaiseen samoin kuin lovinen, sameanvihreä pyrstöevä. Rintaevät ovat tyvestään sinertävät ja yleensä niin lyhyet, ettei niiden kärki ulotu etummaisen selkäevän etureunan tasalle.


title: Sinikala

text: Sinikala elää maailman kaikilla subtrooppisilla ja trooppisilla merialueilla Tyynenmeren itä- ja luoteisosia lukuun ottamatta. Sitä tavataan niin Atlantin länsi- ja itäreunalla kuin Välimeressä ja Mustassameressäkin. Intian valtameressä sen levinneisyysalue ulottuu lännessä Omanin etelärannikolta Itä-Afrikan rannikolle ja idässä Intian lounaisrannikolta Malakan niemimaalle ja Australian länsirannikolle. Tyynenmeren alueella se elää vain Australian ja Uuden-Seelannin lähivesillä.


title: Sinikala

text: Sinikala on pelaginen kala, joka elää mannerjalustan alueella 0–200 metrin syvyydessä. Yleensä se on aktiivinen päivällä ja muodostaa suuria parvia, jotka ovat nuorilla kaloilla tiiviitä ja täysikasvuisilla löyhempiä. Talviaikaan se vaeltaa lämpimämmille alueille ja siirtyy kesäksi taas viileämpiin vesiin. Sinikala on nopea ja ahne petokala, joka tappaa ennemmän kuin tarvitsee syödäkseen. Se käyttää ravinnokseen kelttejä ja muita kaloja sekä vähemmässä määrin äyriäisiä ja pääjalkaisia. Se lisääntyy keväällä ja kesällä ja voi elää enimmillään 9 vuotta.


title: Sinikala

text: Sinikalaa kalastetaan verkoilla, siimoilla ja kurenuotilla sekä harvemmin pohjatrooleilla. Vuotuinen kokonaissaalis on ollut 2000-luvulla 14 000 – 44 000 tuhatta tonnia, josta suurimman osuuden ovat saaneet Yhdysvallat ja Turkki. Sinikalaa myydään enimmäkseen tuoreena tai savustettuna mutta jossain määrin myös kuivasuolattuna ja pakastettuna. Se on myös suosittu urheilukalastuksen kohde, vaikka saattaakin purra varomatonta kalastajaa.


title: Luettelo yksityisen avaruustoiminnan hankkeista

text: Tämä on luettelo yksityisen sektorin avaruustoiminta hankkeista eli hankkeista, joissa keskeisenä toimijana ei ole julkinen organisaatio.


text:
NASA on Obaman presidenttikaudella panostanut kaupallisten ihmisiä kuljettavien avaruusalusten ja niiden laukaisuun tarvittavien kantorakettien toteuttamiseen. Tästä NASAn hankkeesta käytetään termiä "Commercial Crew". Yhdysvaltain liittovaltion tutkimuslaitos The Aerospace Corporation arvion mukaan ohjelma vaatii NASAn tukea 20 miljardiahttp://xcor.com/lynx/http://xcor.com/lynx/http://xcor.com/lynx/ dollaria 15 vuodessa.
Teksasilainen Southwest Research Institute ilmoitti helmikuussa 2011 ostavansa XCOR-yhtiöltä kuusi Lynx-lentoa. SwRI on ei-valtiollinen tutkimuslaitos, mutta sen rahoitus tulee pääosin valtion budjetista kilpailutettuina urakoina. Tämä on tyypillinen esimerkki "kaupallisesta" toiminnasta avaruusalalla. Toiminnan lobbausjärjestö Commercial Spaceflight Federation (CSF) pyrki tyrmäämään tutkielman, jonka tekijä on 50 vuoden ajan mm. valvonut avaruusalan eri suurohjelmien toteutusta.


text: Hollannissa toimiva Spacelinq, jonka perustajista ainakin osa on yhdysvaltalaisia henkilöitä, on huhtikuussa 2011 uutisoinut ballististen avaruuslentojen alkamisesta vuonna 2015 Lelystadin lentokentältä, josta mainostuksen mukaan tulisi "EU Spaceport Lelystad". Mainospuhe kuulostaa samanlaiselta kuin Yhdysvalloissa Uuden Meksikon avaruuskeskuksen kaavailuissa. Erona on esim. se, että Lelystad on tiiviisti asutussa Hollannissa ja yhden EU:n raskaimmin kuormatun ilmatilan keskellä. Jopa painottomuuslentojen toteutukseen tavanomaisella lentokoneella paikka on hyvin vaikea, esim. Ruotsin Kiiruna, jota Richard Branson on kaavaillut SpaceShipTwo-lentokeskukseksi, on turvallisuussyistä paljon todennäköisempi sijainti.


text: Näiden kehitys on luonnollisesti perässä siitä, missä esim. rakettien kehitys on. Mainittujen lisäksi Saksan AMSAT kehittää radioamatöörien Mars-luotainta, jossa on mukana mm. suomalaisia radioamatöörejä.


text: McDonnell-Douglasin DC-X-raketti teki vaivoin (tulipaloja jne.) leijuntakokeita 1990-luvun alussa muttei mitenkään osoittanut, että yhdellä rakettivaiheella voisi nostaa aluksen kiertoradalle. MAXUS ja REXUS ovat ESAn käyttämiä luotainraketteja, vain pari esimerkkiä suuresta määrästä luotainraketteja. Niitä ei ole kehitetty yksityisellä rahoituksella eikä niitä operoida kaupallisesti. Muiden yhtiöiden "tuotteet" ovat ideoinnin, suunnittelun ja kokeilun asteella.


text: Listan mainitsemista rakettimoottoreista käyttöön asti päässeet ovat Falcon-rakettien moottorit, muut ideoinnin ja suunnittelun asteella.


text: Vuoden 2011 alussa XCOR Aerospace on luonut yhteisen tuotekehityshankkeen United Launch Alliancen (ULA eli Boeing ja Lockheed-Martin) kanssa kehittämään korvaavaa rakettimoottoria 52-vuotiaalle Pratt & Whitney Rocketdyne RL10-moottorille. Tämän kautta ULA siirtyy osin presidentti Obaman kehottamalle kaupallisen avaruustoiminnan linjalle ja saa XCORin pk-yrityksen toiminnan joutavuutta ja mahdollisia yritystukia käyttöönsä. Pienelle yritykselle uhka on se, että isompi partneri valtaa yrityksen, kuten jo on käynyt Scaled Composites-yritykselle.


text: Alla maninituista vain venäläinen MirCorp ja Space Adventures, joka ostaa lennot Venäjän avaruusjärjestöltä, ovat toteuttaneet avaruusturistilentoja. Muilla yhtiöillä ei ole avaruusalusta tähän toimintaan. Virgin Galactic on niistä pisimmällä, mutta senkin SpaceShipTwo on suunnitteluvaiheessa.


title: Puu (elokuva)

text: Puu ("The Tree") on Julie Bertucellin toinen pitkä näytelmäelokuva. Se on valmistunut vuonna 2010. Elokuva esitettiin vuoden 2010 Cannesin elokuvajuhlien päätteeksi palkintoseremonian jälkeen ja sai kymmenminuuttiset seisaallaan esitetyt suosionosoitukset.


title: Elena Runggaldier

text: Elena Runggaldier (s. 10. heinäkuuta 1990 Bolzano, Italia) on italialainen mäkihyppääjä. Hän edustaa seuratasolla GS Fiamme Giallea.


title: Elena Runggaldier

text: Runggaldier on kilpaillut Continental Cupissa vuodesta 2005 lähtien. Hän on voittanut yhden osakilpailun ja sijoittunut kahdessa kolmanneksi. Maailmancupin osakilpailussa hän on ollut parhaimmillaan viides ja sekajoukkuekilpailussa kolmas.


title: Elena Runggaldier

text: Runggaldier osallistui MM-kisoihin ensimmäistä kertaa vuonna 2009 eli heti kun kilpailu tuli mukaan ohjelmaan. Tuolloin hän oli 32. Runggaldier voitti hopeaa Oslon kisoissa 2011 hävittyään kilpailun voittaneelle Daniela Iraschkolle 12,8 pisteellä. Val di Fiemmen MM-kilpailuissa 2013 hän oli 12:s. Nuorten MM-kilpailuissa hän sai kultaa 2010, hopeaa 2008 ja pronssia 2006.


title: Nellie Melba

text: Dame Nellie Melba (syntyjään Helen Porter Mitchell, myöhemmin Helen Armstrong, 19. toukokuuta 1861 Richmond, Melbourne, Victoria – 23. helmikuuta 1931 Darlinghurst, Sydney, Uusi Etelä-Wales, Australia) oli australialainen sopraano.


title: Nellie Melba

text: Hänen tähteytensä alkoi vuonna 1887 kaikilla maailman oopperanäyttämöillä, ja se kesti hänen jäähyväisnäytäntöönsä saakka, joka oli Covent Gardenissa vuonna 1926. Hänen äänensä sanottiin sopivan täydellisesti koloratuuriosiin kuten Rigoletton "Gilda" sekä lyyrisiin osiin kuten Lohengrinin "Elsa" ja Otellon "Desdemona".


title: Nellie Melba

text: Dame Nellie oli myös konserttilaulajatar sekä uranuurtaja äänilevylaulussa.


title: Nellie Melba

text: Melba oli David Mitchellin ja Isabella Ann Mitchellin (o.s. Dow) kymmenestä lapsesta vanhin. Melba kävi koulua Presbyterian Ladies' Collegessa Melbournessa, jossa hänen pianonsoiton- ja laulunopettajanaan toimi Ellen Christian. Vuotta 1880, jolloin Melba lähti koulusta, varjostivat hänen äitinsä ja siskonsa kuolemat. Melban isä päätti maisemanvaihdoksen tekevän perheelleen hyvää ja hankki sokeritehtaan Mackayn lähistöltä Queenslandista. Queenslandissa Melba tapasi tulevan aviomiehensä Charles Nisbett Frederick Armstrongin. He menivät naimisiin Brisbanessa 22. joulukuuta 1882. He saivat pojan, joka sai nimekseen George, mutta Melba turhautui avioliittoonsa ja lähti Mackaysta tammikuussa 1884 muuttaakseen takaisin Melbourneen.


title: Nellie Melba

text: Melban laulunopettajana toimi seitsemän vuoden ajan Pietro Cecchi ja myöhemmin Euroopassa saksalainen mezzosopraano Mathilde Marchesi. Marchesin suosituksesta laulajatar keksi itselleen taiteilijanimen "Melba" kotikaupunkinsa Melbournen mukaan.


title: Nellie Melba

text: Melban debyytti oopperalaulajana tapahtui Brysselin Théâtre Royal de la Monnaiessa 13. lokakuuta 1887. Armstrong seurasi Melbaa Eurooppaan ja liittyi armeijaan, josta käsin Armstrong kävi satunnaisesti tapaamassa vaimoaan ja vauvaa Pariisissa. Avioliittoa koetteli Melban suhde Orléansin herttuaan Philippeen vuonna 1890. Suhdetta käsiteltiin lehdistössä ja Armstrong haki sen johdosta avioeroa, mutta avioeroprosessi kuihtui kaikessa hiljaisuudessa. Orléansin herttua poistui Afrikkaan kahden vuoden mittaiselle safarille. Avioero Charles Armstrongista tapahtui virallisesti vasta vuonna 1900, kun Armstrong oli muuttanut Yhdysvaltoihin ja vienyt George-pojan mukanaan.


title: Nellie Melba

text: Uransa loppuvaiheessa Melba järjesti pitkän jäähyväisnäytäntöjen sarjan eri puolilla maailmaa. Hän kuoli 23. helmikuuta 1931 Sydneyssä verenmyrkytykseen 69-vuotiaana pitkään kestäneen kuumeen jälkeen. Melba on haudattu Lilydalen hautausmaalle, joka sijaitsee Melbournessa.


title: Nellie Melba

text: Vuonna 1918 Melba otettiin Brittiläisen imperiumin ritarikuntaan arvonimellä Brittiläisen imperiumin ritarikomentaja (DBE) ja vuonna 1927 hänestä tuli Brittiläisen imperiumin suurristin ritari (GBE). Melba esiintyi yhdysvaltalaisen Time-aikakauslehden kansikuvassa 18. huhtikuuta 1927. Lontoon Savoy-hotellin ranskalainen kokki Auguste Escoffier loi neljä ruokalajia Melban kunniaksi:


title: Nellie Melba

text: Melban kasvokuva, kokovartalokuva ja nimikirjoitus on painettu Australian nykyisen sadan dollarin setelin etupuolelle. Melban kunniaksi on nimetty maantie ("Melba Highway") Victoriassa Australiassa sekä kaupunginosa ("Melba") Canberrassa Australian pääkaupunkiterritoriossa.


title: Aki Ruotsala

text:
Aki Ruotsala (s. 20. maaliskuuta 1985 Alahärmä) on suomalainen poliitikko, joka toimi Suomen Kristillisdemokraattisten nuorten puheenjohtajana vuosina 2011–2012. Hän on Suomen Kristillisdemokraattisen puolueen puoluevaltuuston puheenjohtaja.
Ruotsala oli Kauhavan kaupunginvaltuutettuna 2008–2013. Vuoden 2008 kuntavaaleissa Ruotsala valittiin 106 äänellä ja 2012 kuntavaaleissa hän uusi paikkansa saaden 122 ääntä. Hän on työskennellyt mm. kansanedustaja Sauli Ahvenjärven eduskunta-avustajana sekä suunnittelijana sisäasiainministeriön hallintoyksikössä ministeri Päivi Räsäsen kutsumana. Ruotsala oli ehdokkaana eduskuntavaaleissa 2011 Vaasan vaalipiiristä keräten 1 165 ääntä. Koulutukseltaan Ruotsala on hallintotieteiden maisteri Vaasan yliopistosta ja kauppatieteiden maisteri Turun yliopistosta.


title: Aki Ruotsala

text:
Ruotsala on toiminut Siikaisten kunnan kunnansihteerinä, sekä Merikarvian kunnan hallintopäällikkönä ja kehittämispäällikkönä.
2018 Ruotsala valittiin Kuortaneen elinkeinovastaavaksi.


title: Aki Ruotsala

text: Ruotsala on palvellut rauhanturvaajana KFOR-operaatiossa Kosovossa. Sotilasarvoltaan hän on reservin luutnantti. Hän on jäsenenä vapaaehtoisen maanpuolustuksen neuvottelukunnassa.


title: Aki Ruotsala

text: Ruotsala oli kristillisdemokraattisten nuorten puheenjohtaja vuonna 2011, kun suomalainen kristillinen nuorten media Nuotta aloitti maaliskuussa 2011 julkisuudessa homoseksuaalien nuorten eheytymisestä kertoneen Älä alistu! -kampanjan. Ruotsala oli nuorisojärjestön puheenjohtajana puolustamassa yleistä uskonnon- ja mielipiteenvapautta. Muun muassa arkkipiispa Kari Mäkinen kutsui kampanjaa Ylen Aamu-TV:n haastattelussa syrjiväksi ja ankaraksi.


title: Aki Ruotsala

text: 6. kesäkuuta 2018 "Satakunnan Kansan" Porilainen-liite julkaisi Altti Papinsaaren kirjoittaman kolumnin, jossa leimattiin Pori Jazzin toimitusjohtajaksi valittu Ruotsala Nuotta-kampanjan tukijaksi, jossa esiteltiin homoseksuaalisuudesta eheytyneen Annin tarina. Tämän perusteella Satakunnan Kansan toimittaja Sakari Muurinen haastatteli samana päivänä Ruotsalaa liittyen KD Nuorten vuonna 2011 julkaisemaan tiedotteeseen. Haastattelussa Ruotsala ei ottanut suoraan eheytymiseen kantaa, mutta sanoi tuntevansa ihmisiä joiden elämä on näiltä osin muuttunut uskoon tulon kautta ja siten hän ei nähnyt syytä epäillä Annin tarinaa. Ruotsalan mukaan hänellä on kristillinen ihmiskäsitys, jonka mukaan hän ei erottele ihmisiä homoiksi tai heteroiksi, vaan haluaa kohdata heidät ihmisinä. Ruotsalaan liitettyjen kommenttien vuoksi monet muusikot ja kansanedustajat ilmoittivat boikotoivansa Pori Jazz -tapahtumaa. Ruotsalan piti aloittaa kyseisen festivaalin toimitusjohtajana elokuun alussa, mutta Pori Jazz 66 ry:n hallitus purki nimittämisen 6. kesäkuuta, samana päivänä kun Ruotsalaan liitetyt kommentit julkaistiin mediassa. Pori Jazz ry piti Ruotsalaan liitettyjä kommentteja festivaalin arvojen vastaisina. Ruotsala yritti haastattelun jälkeen muuttaa lausuntojaan , mutta häntä ei itsensä mukaan haluttu kuulla prosessissa. Aki Ruotsalan Satakunnan Kansalle lähettämässä oikaisupyynnössä oli kaksi kohtaa, jotka hän jälkikäteen olisi halunnut muuttaa. Satakunnan Kansan vastaavan päätoimittajan mukaan Ruotsalan haastattelu nauhoitettiin, ja hän oli saanut tarkistaa jutun ennen sen julkaisua. Ruotsala myönsi sanoneensa asiat niin kuin ne oli kirjoitettu.


title: Treasure Chest

text: Treasure Chest on vuonna 2002 julkaistu saksalaisen power metal -yhtyeen Helloweenin kokoelmalevy.


title: Coline Mattel

text: Coline Mattel (s. 3. marraskuuta 1995) on ranskalainen mäkihyppääjä.


title: Coline Mattel

text: Mattel on kilpaillut Continental Cupissa vuodesta 2007 lähtien. Hän on voittanut kuusi osakilpailua ja sijoittui kauden 2010–2011 kokonaiskilpailussa toiseksi. Naisten maailmancupin ensimmäisessä osakilpailussa Lillehammerissa joulukuussa 2011 hän sijoittui toiseksi. Ensimmäisen osakilpailuvoittonsa hän saavutti Sotšissa joulukuussa 2012. Hän voitti samalla kaudella myös Sapporossa. Palkintokorokkeelle hän on sijoittunut yhteensä yhdeksän kertaa (12.1.2014 mennessä). Hän sijoittui maailmancupin kokonaiskilpailussa kolmanneksi kaudella 2012–2013.


title: Coline Mattel

text: Mattel osallistui MM-kisoihin vuonna 2009, jolloin hän sijoittui viidenneksi. Hän voitti pronssia Oslon kisoista 2011 ja sijoittui neljänneksi Val di Fiemmessä 2013. Sotšin olympialaisissa 2014 hän saavutti pronssia. Kyseessä on Ranskan kaikkien aikojen ensimmäinen mäkihypyn olympiamitali.


title: Luettelo Kauhajoen Karhun tilastoista ja ennätyksistä Korisliigassa

text: Kauhajoen Karhu on suomalainen urheiluseura, jonka koripallon miesten edustusjoukkue pelaa kaudella 2016–2017 yhdeksättä kauttaan Korisliigassa. Tämä on luettelo Karhussa pelanneiden koripalloilijoiden seuraennätyksistä sekä joukkueen tilastoista Korisliigassa.


text: "Henkilökohtaiset ennätykset" -osio luettelee Karhun kaikkien aikojen tilastoykköset yleisimmissä tilastoitavissa kategorioissa. Lisäksi osiossa on listattu yksittäisten kausien sekä otteluiden tilastoennätykset. Joukkue-ennätyksiin on kirjattu Karhun joukkueena saavuttamat matalimmat ja korkeimmat tilastotulokset sekä yksittäisiltä kausilta että yksittäisistä otteluista. "Runkosarjatilastot" -osiossa on esitetty voittoprosentit sekä pistekeskiarvot Karhun runkosarjaotteluista vastustajan mukaan jaoteltuina.


title: Williams FW32

text: Williams FW32 oli Formula 1 -talli Williamsin käyttämä auto kaudella 2010. Autolla kilpailivat Rubens Barrichello ja Nico Hülkenberg. Autolla saavutettiin kauden aikana yksi paalupaikka, kun Hülkenberg ajoi kosteisella radalla Brasilian GP:ssä.


title: Adam Young

text: Adam Randal Young (s. 5. heinäkuuta 1986) on yhdysvaltalainen muusikko, multi-instrumentalisti, tuottaja ja synthpop-yhtye Owl Cityn perustaja. Hänellä on myös lukuisia muita musiikillisia projekteja, kuten Sky Sailing ja Port Blue.


title: Pernilla Nordlund

text: Pernilla Nordlund (s. 10. lokakuuta 1990) on suomalainen jalkapalloilija. Hän on pelipaikaltaan keskikenttäpelaaja.


title: Pernilla Nordlund

text: Suomessa Nordlund pelasi vaasalaisissa Vasa IFK:ssa ja FC Sportissa. Vuonna 2010 hän siirtyi Uumajaan, jossa pelasi Umeå IK:ssa ja Umeå Södrassa.


title: Pernilla Nordlund

text: Suomen maajoukkueessa Nordlund pelasi 22 maaottelua. Ensimmäisen maaottelunsa hän pelasi helmikuussa 2011 Venäjää vastaan.


title: Pernilla Nordlund

text: Nordlund lopetti uransa vuonna 2013.


title: Tuomiopäivän kirja

text: Tuomiopäivän kirja () on Connie Willisin vuonna 1992 ilmestynyt tieteisromaani. Teos kertoo tulevaisuuden historianopiskelijasta, joka matkustaa ajassa vuoden 1320 Oxfordiin.


title: Skidisti nollegee

text: Skidisti nollegee on rap-duo Mac Buenon & DJ Tatcin vuonna 2004 julkaisema EP.


title: Phil Simms

text: Phillip Martin ”Phil” Simms (s. 3. marraskuuta 1955 Lebanon, Kentucky) on yhdysvaltalainen amerikkalaisen jalkapallon entinen ammattilaispelaaja. Hän oli pelipaikaltaan pelinrakentaja.


title: Phil Simms

text: Ennen ammattilaisuraansa Simms pelasi kentuckylaisen Morehead State Universityn amerikkalaisen jalkapallon joukkueessa. New York Giants varasi hänet NFL:ään numerolla seitsemän vuoden 1979 NFL:n varaustilaisuuden ensimmäisellä kierroksella, ja hän oli joukkueen aloittava pelinrakentaja jo tulokaskaudellaan.


title: Phil Simms

text: Vuonna 1982 Simms joutui olemaan sivussa koko NFL-kauden, kun hänen oikean polvensa nivelsiteet repesivät elokuisessa harjoitusottelussa New York Jetsiä vastaan. Myös kausi 1983 meni häneltä pilalle loukkaantumisen takia. Hän loukkasi kauden toisessa ottelussaan peukalonsa niin pahasti, ettei kyennyt pelaamaan koko loppukautena.


title: Phil Simms

text: Simms oli menettänyt aloittavan pelinrakentajan asemansa kauden 1983 alussa Scott Brunnerille, mutta sai paikan takaisin kaudella 1984. Kaudella 1986 hän oli voittamassa ensimmäistä Super Bowlin mestaruuttaan, kun Giants voitti Super Bowl XXI -ottelussa Denver Broncosin pistein 39–20. Simms nimettiin ottelun arvokkaimmaksi pelaajaksi hänen onnistuttua ottelussa 22:ssa syöttöyrityksessä 25:stä (onnistumisprosentti 88 on Super Bowl -ennätys), kerättyä 268 syöttöjaardia ja syötettyä kolme touchdownia.


title: Phil Simms

text: Simms pelasi Giantsissa koko NFL-uransa, kauteen 1993 asti. Hänet valittiin kahdesti NFL:n tähdistöotteluun eli Pro Bowliin, kausina 1985 ja 1993, ja kaudella 1990 hän oli toisen kerran urallaan osa Super Bowlin mestaruuden voittanutta joukkuetta. Tuolla kaudella hän ei kuitenkaan pelannut mestaruusottelussa (Super Bowl XXV) kautensa päätyttyä loukkaantumiseen joulukuisessa runkosarjaottelussa Buffalo Billsiä vastaan. Hänen korvaajakseen nostettiin Jeff Hostetler, joka myös syrjäytti hänet Giantsin aloittavan pelinrakentajan tehtävässä kausien 1991 ja 1992 ajaksi. Simms sai aloittavan pelinrakentajan paikan takaisin kaudeksi 1993, jota ennen Hostetler siirtyi Los Angeles Raidersiin.


title: Phil Simms

text: Simms pelasi NFL-urallaan kaikkiaan 164 runkosarjaottelua, joista 159 aloittavana pelaajana. Hän onnistui näissä otteluissa 2 576:ssa syöttöyrityksessä 4 647:stä, keräsi 33 462 syöttöjaardia ja syötti 199 touchdownia, jotka kaikki ovat New York Giantsin seuraennätyksiä. Giants on jäädyttänyt hänen pelinumeronsa, numeron 11, ja nimennyt hänet Ring of Honoriinsa.


title: Phil Simms

text: Pelaajauransa jälkeen Simms on toiminut urheilukommentaattorina televisiossa. Hän työskenteli vuosina 1995–1998 NBC:n amerikkalaisen jalkapallon lähetyksissä yhdessä Dick Enbergin ja Paul Maguiren kanssa, minkä jälkeen hän siirtyi CBS:lle. CBS:llä hänen selostajatovereinaan ovat olleet kausina 1998–2003 Greg Gumbel ja kaudesta 2004 alkaen Jim Nantz. Hän on myös juontanut Showtimen "Inside the NFL" -ohjelmaa. Amerikkalaisen jalkapallon kommentoinnin lisäksi hän selosti NBC-vuosinaan painonnostoa kesäolympialaisissa 1996 sekä toimi toimittajana kentän laidalla kanavan NBA-lähetyksissä.


title: Phil Simms

text: Simms on naimisissa ja hänellä on vaimonsa Dianan kanssa kolme lasta, pojat Christopher ja Matthew sekä tytär Deirdre. Hänen molemmat poikansa ovat pelanneet amerikkalaista jalkapalloa pelinrakentajina, Chris Simms myös NFL-tasolla.


title: Aikatunneli

text: Aikatunneli () on Greg Bearin vuonna 1985 ilmestynyt tieteisromaani. Sen jatko-osa on "Maailmojen synty" (1988).


title: Aikatunneli

text: "Helsingin sanomien" Keijo Kettusen mukaan Bear käsittele vieraiden elämänmuotojen ja kulttuurien kosketusta yllättävän tavanomaisesti. Puolivälissä romaani alkaa ikävästi muistuttaa poikien seikkailukirjaa. Kirjan loppuosa ei ole enää yhtä kiintoisa. Perusongelma on, että Bear on ahtanut yksiin kansiin vähintään kahden romaanin ainekset.


title: Maailmojen synty

text: Maailmojen synty () on Greg Bearin vuonna 1988 ilmestynyt tieteisromaani, jatko-osa teokselle "Aikatunneli".


title: Further

text: Further on brittiläisen The Chemical Brothersin seitsemäs studioalbumi, joka julkaistiin 14. kesäkuuta 2010. Albumilta on julkaistu singleinä kappaleet "Escape Velocity", "Swoon", "Another World" ja "Horse Power".


title: Further

text: Albumin nimi ja julkaisupäivämäärä ilmoitettiin The Chemical Brothersin kotisivuilla 30. maaliskuuta 2010. Albumin normaaliversio sisältää kahdeksan kappaletta, mutta albumin Yhdysvaltain version CD-formaatissa mukana tulevalla iTunes-passilla on ladattavissa "Pourquoi"-niminen bonuskappale. Albumi poikkeaa The Chemical Brothersin edellisistä albumeista siten, että se ei sisällä yhtään varsinaista vierailijaa. Kappaleilla "Snow", "Another World" ja "K+D+B" on kuitenkin äänessä naisvokalisti Stephanie Dosen. The Chemical Brothersin toinen osapuoli Tom Rowlands laulaa myös joillakin kappaleilla.


title: Further

text: Albumi nousi listoille monissa maissa, muttei kotimaassaan Britanniassa, koska Britannian albumilistan säännöt kieltävät erilaiset palkinnot, jotka ikään kuin "pakottavat" ihmiset ostamaan albumeita. "Furtherin" ostajalla oli nimittäin mahdollisuus voittaa iPad.


title: Further

text: "Further" oli ehdolla Grammy-gaalassa vuoden parhaaksi albumiksi kategoriassa "Best Electronic/Dance Album" vuonna 2011. Tittelin vei kuitenkin brittiläinen La Roux -yhtye nimikkoalbumillaan.


title: Deadmau5

text: Joel Thomas Zimmerman (s. 5. tammikuuta 1981 Niagara Falls, Ontario), tunnetaan paremmin taiteilijanimellään deadmau5 (lausutaan "dead mouse", ), on kanadalainen house-tuottaja, lauluntekijä ja DJ. Zimmerman käyttää keikoillaan hiiren päätä muistuttavaa, koko päätä peittävää päähinettä.


title: Deadmau5

text: Deadmau5 esiintyi vuoden 2010 talviolympialaisissa, Kanadan Vancouverissa. Hän esiintyi myös 12. syyskuuta järjestetyssä MTV Video Music Awardsissa samana vuonna. Samana vuonna joulukuussa hän esiintyi Spike Video Game Awardsissa. Vuonna 2012 hän esiintyi Grammy Awardsissa ja Ultra Music Festivalissa.


title: Deadmau5

text: Nimi "deadmau5" syntyi, kun Zimmerman löysi kuolleen hiiren tietokoneestaan vaihtaessaan näytönohjainta. Tämän jälkeen hän kertoi asiasta erilaisissa chattihuoneissa ja tuli tunnetuksi nimellä "that dead mouse guy" (). Hän valitsi myös käyttäjätunnuksekseen nimen "Dead Mouse", mutta nimen ollessa liian pitkä, hän lyhensi sen nykyiseen muotoon "deadmau5".


title: Petteri Pietikäinen

text: Petteri Pietikäinen (s. ) on suomalainen historian tutkija ja Oulun yliopiston aate- ja oppihistorian professori. Hän on myös Helsingin yliopiston yleisen historian dosentti. Pietikäisen tutkimusintressit liittyvät 1800- ja 1900-lukujen aatehistorian alaan. Hän on tutkinut muun muassa utopioiden, psykoanalyysin ja psykiatrian historiaa.


title: Petteri Pietikäinen

text: Lokakuussa 2013 Pietikäisen tietokirja "Hulluuden historia" (2013) voitti Kanava-lehden ja Otavan kirjasäätiön myöntämän 10 000 euron arvoisen Kanava-palkinnon.


title: Sam Rainsy -puolue

text: Sam Rainsy -puolue (SRP) on Kambodžan liberaalinen oppositiopuolue. Se on perustettu vuonna 1995 nimellä Khmerien kansallispuolue ja otti vuonna 1998 johtajansa Sam Rainsyn nimen. Vuoden 2008 parlamenttivaalien jälkeen se on Kambodžan toiseksi suurin puolue: se sai 22% äänistä ja 26 paikkaa.


title: Sam Rainsy -puolue

text:
Puolueen johtaja Sam Rainsy on elänyt useaan otteeseen maanpaossa Ranskassa.
Vuonna 2009 Rainsy syytti pääministeri Hun Seniä korruptiosta. Tämän johdosta Sam Rainsy menetti parlamentaarisen koskemattomuutensa. Puolue maksoi sakot. Rainsyä vastaan on käyty useita muita oikeusjuttuja, ja vuonna 2010 hänet tuomittiin poissaolevana ensin kahdeksi ja myöhemmin kymmeneksi vuodeksi vankeuteen valtionrajan loukkaamisesta ja rajamerkkien siirtämisestä. Rainsy sekaantui tapaukseen puolustaakseen kahta pienviljelijää, jotka menettivät viljelyksiään kun Vietnamin vastaista rajaa vihdoin merkittiin maastoon. Ihmisoikeusjärjestö Human Rights Watch nimitti oikeudenkäyntiä farssiksi.


title: Sam Rainsy -puolue

text: Ihmisoikeusjärjestöt ovat raportoineet lukuisia puoluetta vastaan tehtyjä rikkomuksia, äänestäjien painostuksia ja poliittisia murhia.


title: Pietikäinen

text: Pietikäinen on suomalainen sukunimi, joka on seuraavilla henkilöillä:


title: Tapio Pekola

text: Tapio Pekola (31. maaliskuuta 1940 Oulu – 18. lokakuuta 2011) oli suomalainen urheilukirjailija ja toimittaja. Hän toimi Juoksija-lehden toimitusjohtajana ja päätoimittajana.


title: Tapio Pekola

text: Oululaissyntyinen Pekola asui pitkään Turussa, mutta muutti sieltä Vantaalle. Hän työskenteli Juoksija-lehden päätoimittajana sen perustamisesta 1971 vuoteen 1981 ja jälleen 1987–1997. Sen jälkeen hän jatkoi toimittajana vuoteen 2008, jolloin jäi eläkkeelle. Häntä on sanottu tulisieluiseksi kirjoittajaksi, joka otti lehdessä voimakkaasti kantaa juoksun ja hiihdon puolesta muun muassa vaatimalla pääkaupungin siirtämistä Jyväskylään, jossa säät suosivat ulkoliikuntaa.


title: Sveitsin sosiaalidemokraattinen puolue

text: Sveitsin sosiaalidemokraattinen puolue ( saks. "Sozialdemokratische Partei der Schweiz", lyhenne SP) on Sveitsissä toimiva sosiaalidemokraattinen puolue, joka on Sveitsin toiseksi suurin noin 35 000:lla jäsenellä. Puolue on perustettu vuonna 1888, ja sen nykyinen puheenjohtaja on Christian Levrat.


title: Avaruusteollisuus

text: Avaruusteollisuus koostuu pääasiassa yrityksistä, jotka rakentavat kantoraketteja tai avaruusaluksia ja operoivat näitä.


title: Avaruusteollisuus

text: Nämä ovat aiemmin itsenäisiä yrityksiä mutta sittemmin ne on sulautettu osaksi jotain toista yritystä tai muuten lopettaneet toimintansa.


title: Avaruusteollisuus

text: Suurin osa avaruusteollisuuden yrityksistä on valmistaa kokonaista satelliittia pienempiä osuuksia - satelliittien alijärjestelmiä tai niiden osia eli avaruuslaitteita, jotka yleensä ovat sähköisiä ja elektronisia laitteita. Tämä merkitsee sitä, että satelliitin pääurakoitsija joutuu yleensä toimimaan kymmenien tai satojen alihankkijoiden kanssa toteuttaessaan satelliitin. Satelliittien valmistusmäärät ovat globaalisti luokkaa 100 kappaletta vuodessa. Tämä aikaansaa sen, että avaruusteollisuus on hyvin erikoistunut ja riippuvainen julkisen sektorin satelliittitilauksista. Alalle tuloon on korkea kynnys - avaruusteollinen toiminta vaatii usein tuotantovolyymiin nähden suuria investointeja ja varsin kouliintuneen työvoiman.


title: Avaruusteollisuus

text: Satelliitin tehoalijärjestelmä tuottaa satelliitin tarvitsevan sähkön, jakaa sen eri laitteille ja varastoi ja purkaa sähköä akuista. Satelliittien akkuja valmistaa länsimaissa ranskalainen SAFT, yhdysvaltalainen EaglePicher ja japanilainen Mitsubishi. Näiden yritysten yhteinen liikevaihto on 80-100 miljoonaa dollaria vuodessa. Luonnollisesti akkuja tehdään Venäjällä, Kiinassa ja Intiassa, mutta markkina on aina ollut hyvin jakautunut ja alueellisesti suljettu. Yhdysvaltain vientikiellot voivat olla eräs syy vapaan kaupan toteutumattomuuteen tällä alalla.


title: Jelizava

text: Jelizava tai Jalizava () eli Jelizovo () on pieni kaupunkityyppinen taajama (työläisten taajama) Asipovitšyn hallintopiirissä Valko-Venäjän Mahiljoun maakunnassa. Keskeinen työnantaja tässä Dneprin sivuhaaran Berezinan länsirannalla sijaitsevassa taajamassa on elintarviketeollisuuden käyttämiä lasipurkkeja ja -pulloja valmistava, nykyisin itävaltalais-valkovenäläisessä yhteisomistuksessa oleva lasitehdas. Vuoden 2009 väestönlaskun mukaan Jelizavan taajamassa oli 2 672 asukasta.


title: Jelizava

text: Lähin suurempi kaupunki Babruisk sijaitsee kantatietä P67 seuraten noin 35 kilometriä etelään. Hallintopiirin keskukseen Asipovitšyyn on maanteitse vajaa 40 kilometriä. Rautateitse matka on suorempi: "Jelizovo" on yksi Mahiljousta Asipovitšyyn kulkevan rautatien väliasemista.


title: Jelizava

text: Kanadalaiskakikkomelonnan (C2) Pekingin olympiavoittajaveljekset Aljaksandr ja Andrei Bahdanovitš ovat syntyisin Jelizavasta.


title: Pas de Cheville

text: Pas de Cheville on alppisola Sveitsissä, Bernin Alpeilla, Valais'n ja Vaud’n kantonien rajalla. Sola yhdistää valais'laisen Contheyn kunnassa sijaitsevan Derborencen kylän ja vaudilaisiin Gryoniin ja Bexiin. Solan korkeus on 2 038 metriä. Sola on vanha kulkureitti Valais'sta Avanconin laaksoon.


title: Sohjuvirta

text: Sohjuvirta (sohjovirta) on Lapin tuntureilla joskus esiintyvää lumisohjon virtausta alaspäin. Sohjuvirta kuljettaa kiviä ja saattaa kasata niitä päällekkäin jopa kuusikin kappaletta joskus sen näköisesti, kuin ihminen olisi pinonnut niitä. Suomessa sohjuvirtaa on huomattu esiintyvän toistuvasti muuan muassa Saanan pohjoispuolisen Skirhasjohkan jyrkässä kurussa, jonne syntyy talvella paksu lumikerros. Joinakin keväinä ilma lämpenee äkkiä ja sataa vettä. Silloin lumi muuttuu sohjoksi, joka virtaa alaspäin ja synnyttää monesti kivikohouman, jonka läpi virtaa joki.


title: Nummisiilikäs

text: Nummisiilikäs ("Coscinia cribraria") on siilikkäiden heimoon kuuluva perhoslaji.


title: Nummisiilikäs

text: Nummisiilikäs on monia isoja ja värikkäitä lajeja käsittävässä heimossaan kovin vaatimattoman näköinen laji. Etusiipien pojaväri on harmaanvalkoinen. Siiven kuvioinnin muodostaa vaihteleva määrä pieniä mustia pisteitä, jotka muodostavat neljä siiven poikki kulkevaa viivaa. Pisteiden koko vaihtelee ja joskus ne saattavat puuttua lähes kokonaan. Takasiivet ovat ruskeanharmaat, takareunastaan hieman vaaleammat. Perhosen ruumis on harmaanvalkoinen ja takaruumiin yläpinnalla on lyhyitä, tummia poikkijuovia. Siipiväli koiraalla 32–42 mm, koiraat ovat naaraita pienempiä.


title: Nummisiilikäs

text: Lepäävällä perhosella siivet kiertyvät selvästi ruumiin ympärille. Tällöin pitkulaisen muotonsa ja vaatimattoman värityksensä vuoksi sitä on helppo erhtyä pitämään vaikkapa jonakin koisana.


title: Nummisiilikäs

text: Nummisiilikäs on eurooppalainen laji, jota tavataan koko Euroopassa pohjoisimpia osia lukuun ottamatta. Suomessa nummisiilikästä tavataan etelärannikolta Oulun läänin eteläosiin saakka. Lentoaika on heinäkuun alusta elokuulle.


title: Nummisiilikäs

text: Nummisiilikästä tavataan kuivilla, lämpimillä paikoilla, joilla on matalaa kasvillisuutta ja usein hiekkapitoinen maaperä. Esiintymät ovat paikallisia, mutta lämpimällä ilmalla yksittäisiä perhosia voi tavata muuallakin. Aikuiset perhoset lentävät lähellä maanpintaa. Ne ovat aktiivisia öisin ja koiraat tulevat valolle, naaraat harvemmin. Päivisin perhonen lepää kasvillisuuden joukossa. Aikuinen perhonen ei luultavasti nauti ravintoa.


title: Nummisiilikäs

text: Naaras munii lämpimille paikoille 100–150 munaa, jotka kuoriutuvat noin kaksi viikkoa myöhemmin. Talvehtii pienenä toukkana, joka aktivoituu jo varhain keväällä. Täysikasvuinen toukka koteloituu lähelle maanpintaa ja kotelovaihe kestää noin kolme viikkoa.


title: Nummisiilikäs

text: Toukka elää monilla kasvilajeilla, erityisesti heinillä, mutta myös kanervalla, juolukalla ja ruokohelvellä.


title: Natriumdietyyliditiokarbamaatti

text: Natriumdietyyliditiokarbamaatti eli ditiokarbinatrium (CHNSNa) on orgaaninen yhdiste. Sitä käytetään analyyttisenä reagenssina metallien tunnistamiseen ja eristämiseen ja kumiteollisuudessa.


title: Natriumdietyyliditiokarbamaatti

text: Natriumdietyyliditiokarbamaattia valmistetaan synteettisesti hiilidisulfidin, dietyyliamiinin ja natriumhydroksidin välisellä reaktiolla.


title: Natriumdietyyliditiokarbamaatti

text: Natriumdietyyliditiokarbamaatti muodostaa kelaatteja useiden metallien, kuten kuparin, mangaanin, nikkelin, koboltin, raudan, lyijyn, vismutin, arseenin, seleenin ja telluurin kanssa. Muodostuvia komplekseja voidaan käyttää näiden metallien määrittämiseen spektrometrisesti ja eristämiseen seoksista. Kompleksit liukenevat huonosti veteen, mutta paremmin orgaanisiin liuottimiin ja tämän vuoksi yhdistettä voidaan käyttää raskasmetallien saostamiseen vedestä.


title: Natriumdietyyliditiokarbamaatti

text: Metallien kelaatiokykyyn perustuu myös natriumdietyyliditiokarbamaatin käyttö lääketieteessä. Erityisesti sitä käytetään hoidettaessa nikkelikarbonyylimyrkytystä. Yhdisteen sivuvaikutuksia ovat huonovointisuus ja oksentelu. Natriumdietyyliditiokarbamaatti on disulfiraamin päämetaboliitti ja sillä on samankaltainen antabusvaikutus.


title: Natriumdietyyliditiokarbamaatti

text: Natriumdietyyliditiokarbamaattia käytetään luonnon- ja nitriilikumeissa säilyvyyttä parantavana aineena ja valmistuksessa radikaalien poistamiseen sekä vulkanoinnin kiihdyttimenä.


title: Kumi-Kalle

text: Kumi-Kalle () on toisesta ulottuvuudesta kotoisin oleva sarjakuvahahmo. Kumi-Kalle tavattiin ensi kerran Topolinon lehden numerossa 1707 vuonna 1988. Kumi-Kallen ensiesiintyminen Suomessa tapahtui Aku Ankan taskukirjan numerossa 139, Taikaviitta ja Kumi-Kalle. Kumi-Kallen kyky on muokata purukumista mitä vain: tuoleja, narua, tauluja jne. Ensimmäisessä seikkailussaan Kumi-Kalle oli rikollinen ja ryösti purukumia, mutta hän myöhemmin on parantanut tapansa ja lopettanut rikolliset toiminnat. Kumi-Kalle on Giulio Chierchinin luoma hahmo vuonna 1988.


title: Spun

text: Spun on muusikko Keller Williamsin kolmas studioalbumi, joka julkaistiin vuonna 1998.


title: Silvio Camboni

text: Silvio Camboni (s. 4. syyskuuta 1967 Santadi, Italia) on italialainen sarjakuvapiirtäjä. Hän on koulutukseltaan arkkitehti ja toimittaja. Camboni on tullut tunnetuksi sarjakuva-alalla enimmäkseen Disneyn sarjakuvista.


title: Silvio Camboni

text: Camboni on luonut ankka-maailmaan monta uutta hahmoa, esim: Massu (lokki Ankportin tarinoissa), Isidor, Hailimarja, Von Kvak ja Tonttula.


title: Breathe

text: Breathe voi tarkoittaa jotain seuraavista:


title: Mirage (Armin van Buurenin albumi)

text: Mirage on hollantilaisen trance DJ:n Armin van Buurenin neljäs studioalbumi. Se julkaistiin 10. syyskuuta 2010. Albumi sijoittui sijalle kolme Alankomaiden listalla, sijalle 113 Britannian UK Albums Chart -listalla ja sijalle 148 Yhdysvaltain Billboard 200 -listalla. Billboard Dance/Electronic Albums -listalla sijoitus oli viides sija.


title: Etsiväkerho Hurrikaani

text: Etsiväkerho Hurrikaani on kirjailija ja juontaja Jari Mäkipään kirjoittama kirjasarja. Se kertoo nimensä mukaisesti Etsiväkerho Hurrikaani -nimisestä etsiväkerhosta ja sen päähenkilöt ovat kaksoset Jesse ja Jenni Karhunen sekä Karoliina Strömberg ja Matias Aura. Kirjasarjan tapahtumat sijoittuvat Pihlakylä-nimiselle paikkakunnalle. Etsiväkerho Hurrikaanin jäsenet joutuvat mitä hurjimpiin seikkailuihin ja kohtaamisiin rikollisten kanssa kun he ratkovat mysteereitä Pihlakylässä sekä kaukana kotoa.


title: Steel Aréna

text: Steel Aréna on Slovakiassa, Košicessa sijaitseva jäähalli, HC Košice pelaa kotiottelunsa hallissa. Hallissa pelattiin Jääkiekon maailmanmestaruuskilpailujen 2011 B ja C lohkojen ottelut ja joitakin jatkosarjan pelejä.


title: Cerise

text: Cerise on Marvel Comics -sarjakuvakustantamon luoma supersankari. Cerisen ensitapaaminen tapahtui Excalibur-lehden numerossa 46 vuonna 1992. Cerisen superkyvyt ovat hallita valoa ja supervoimakkuus. Cerise on Shi'ar-rotua. Hahmon on luonut Alan Davis.


title: Simon Mignolet

text: Simon Mignolet (s. 6. elokuuta 1988 Sint-Truiden, Belgia) on belgialainen jalkapallomaalivahti. Hän edustaa Englannin valioliigassa pelaavaa Liverpoolia.


title: Simon Mignolet

text: Mignolet on kotikaupunginsa seuran Sint-Truidenin kasvatti. Hän pelasi seuran edustusjoukkueessa 104 ottelua Jupiler Pro Leaguessa ja Belgian 2. divisioonassa.


title: Simon Mignolet

text: Harjoitusleirin jälkeen Mignolet teki viisivuotisen sopimuksen englantilaisen Sunderlandin kanssa kesäkuussa 2010. Arvioitu siirtosumma oli 2 miljoonaa puntaa. Myös PSV Eindhoven, FC Twente ja Udinese olivat kiinnostuneet hänestä. Mignolet debytoi Englannin valioliigassa elokuussa 2010 ottelussa Birmingham Cityä vastaan, mikä päättyi 2-2-tasapeliin. Hän pelasi vakuuttavia otteluita Manchester Cityä ja Arsenalia vastaan. Kesällä 2013 Mignolet siirtyi Sunderlandista Liverpooliin.


title: Vegalta Sendai

text: Vegalta Sendai () on jalkapalloseura Sendain kaupungista Japanista. Joukkue pelaa J. Leaguessa, maan korkeimmalla sarjatasolla.


title: Nagoya Grampus

text: Nagoya Grampus () on jalkapalloseura Nagoyan kaupungista Japanista. Joukkue pelaa J. Leaguessa, maan korkeimmalla sarjatasolla. Ensimmäisen Japanin mestaruutensa seura voitti vuonna 2010.


title: O’Brian Woodbine

text: O’Brian Woodbine (s. 11. tammikuuta 1988 Westmoreland, Jamaika) on jamaikalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Vaasan Palloseuraa.


title: O’Brian Woodbine

text: Woodbine pelasi kotimaassaan Jamaikassa jalkapalloa Frome Technicalin yliopistossa. Hän aloitti seurajoukkueuransa Jamaikan pääsarjassa National Premier Leaguessa Renossa. Maaliskuussa 2009 Woodbine siirtyi kauden 2009 kattavalla lainasopimuksella USL First Divisioniin Charleston Batteryyn läpäistyään ensin koejakson. Hän pelasi kaudella 16 ottelua ja palasi USL-1-kauden päätyttyä kotimaahansa Jamaikaan Renoon kaudeksi 2009–2010. Woodbine palasi USL-2:een siirtyneeseen Charleston Batteryyn kaudeksi 2010 ja voitti USL Second Divisionin ja palasi tämän jälkeen jälleen Renoon loppukaudeksi.


title: O’Brian Woodbine

text: Woodbine pelasi Renossa yhteensä 70 ottelua ja viimeisteli niissä puolustajalle hyvät 14 maalia. Hänet tunnettiin Jamaikassa myös hyvänä vapaapotkujen vetäjänä.


title: O’Brian Woodbine

text: Helmikuussa 2011 Woodbine siirtyi koejakson jälkeen Veikkausliigaan Vaasan Palloseuraan kaudeksi 2011. Sopimuksessa on optio myös kaudesta 2012. Hän esiintyi VPS:ssä edukseen ja siirtyi elokuussa loppukauden kestäneellä lainasopimuksella liigaa johtaneeseen Helsingin Jalkapalloklubiin.


title: O’Brian Woodbine

text: Woodbine on edustanut myös Jamaikan A-maajoukkuetta. Hän debytoi maajoukkueessa maaliskuussa 2008 Trinidad and Tobagoa vastaan. Hän pelasi myös MM-kisojen 2010 karsinnoissa. Woodbine on voittanut Jamaikan paidassa kaksi Caribbean Cupia vuosina 2008 ja 2010.


title: O’Brian Woodbine

text: Reno


title: O’Brian Woodbine

text: Charleston Battery


title: O’Brian Woodbine

text: Maajoukkue


title: Suomalainen mytologia (Haavio)

text: Suomalainen mytologia on Martti Haavion kirjoittama, vuonna 1967 WSOY:n julkaisema suomalaista muinaisuskoa käsittelevä teos.


title: Ronkkaus

text: Ronkkaus on suomalaiseen pistokirjontaperinteeseen kuuluvaa kirjontaa. Ronkkauksessa pienillä vinoruuduilla muodostetaan verkkomainen pinta kankaalle.


title: Mark Tornillo

text: Mark Tornillo (s. 8. kesäkuuta 1954 Brielle, New Jersey) on saksalaisen Accept-yhtyeen laulaja, joka liittyi yhtyeeseen vuonna 2009 ja on ollut mukana albumeilla vuoden 2010 "Blood of the Nationsista" lähtien. Ennen Acceptia Tornillo toimi laulajana 1980-luvulla aloittaneessa yhdysvaltalaisessa TT Quick -yhtyeessä.


title: Quba

text: Quba () on kaupunki Azerbaidžanissa Kaukasusvuoriston pääjonon koillisella reuna-alueella. Se sijaitsee Qudyalçayjoen varrella 165 kilometriä Bakusta luoteeseen. Kaupunki on Quban piirin keskus. Sen kautta kulkee Bakun ja Venäjän rajan välinen M2-valtatie. Asukkaita on 24 000 henkeä (vuonna 2010).


title: Quba

text: Kaupunki on perustettu 1400-luvulla. 1700-luvun puolivälistä lähtien se oli Quban kaanikunnan keskus. Venäläiset valtasivat alueen vuonna 1806. Myöhemmin Quba oli Derbentin ja Bakun lääneihin kuulunut kihlakuntakaupunki. 1800-luvun lopulla siellä asui azereja, juutalaisia, armenialaisia ja venäläisiä. Ympäröivän maaseudun suurimman etnisen ryhmän muodostivat tatit. Vuoristojuutalaisten asuttama Qırmızı Qəsəbən (ven. "Krasnaja Sloboda") esikaupunki sijaitsee Qubaa vastapäätä Qudyalçayn toisella rannalla.


title: Quba

text: Quba on omenapuistaan kuuluisa puutarhanhoitoalueen keskus. Kaupunki tunnetaan myös siellä kudotuista matoista. Nähtävyyksiin kuuluvat 1500-luvulla rakennettu linnoitus, 1800-luvun moskeijat ja saunat, historiallinen museo sekä Qırmızı Qəsəbən synagogat.


title: Bərdə

text: Bərdə (, ) on kaupunki Azerbaidžanissa. Se sijaitsee Karabahin tasangolla virtaavan Tərtərjoen varrella 314 kilometriä Bakusta länteen. Kaupunki on Bərdən piirin keskus. Sieltä on rautatieyhteys Yevlaxiin. Asukkaita on 41 300 henkeä (vuonna 2010).


title: Bərdə

text: Kaupungin lähellä sijaitsevat muinaisen Partavin kaupungin rauniot. 400-luvulta lähtien se oli Kaukasian Albanian pääkaupunki. Arabit valtasivat kaupungin 700-luvun alussa. Tärkeiden karavaanireittien risteyksessä sijainnut Barda oli huomattava kaupan ja käsityöammattien keskus. Pohjoisesta tulleet rusit hävittivät sen vuonna 943/944.


title: Bərdə

text: Nykyään Bərdə on maatalousalueen keskus. Maanjäristyksiltä säilyneistä nähtävyyksistä huomattavimpia ovat 1300-luvulla rakennettu tornimainen mausoleumi ja neliminareettinen Imamzaden moskeija. Kulttuuritalossa toimii historiallinen museo.


Rakkauden jälkeen – Kaikki levytykset ja arkistojen aarteita 1963–1988 on suomalaisen iskelmälaulaja Carolan (1941–1997) tuotantoa kokoava kahdeksan CD-levyn boksi, joka julkaistiin Warner Musicin kustantamana 6. huhtikuuta 2011. Kokoelma sisältää 97 levytystä ja 72 ennen julkaisematonta versiota sekä satasivuisen kirjan.


title: Simulantit

text: Simulantit () on Philip K. Dickin vuonna 1964 ilmestynyt tieteisromaani. Teoksen on suomentanut Likelle vuonna 1999 J. Pekka Mäkelä.


title: Nadine Beiler

text: Nadine Beiler (s. 27. toukokuuta 1990) on itävaltalainen R&B ja pop -laulaja, joka voitti itävaltalaisen Starmania-laulukilpailun kolmannen kauden vuonna 2007. Hänen ensimmäinen albuminsa julkaistiin toukokuussa 2007. Beiler edusti maataan vuoden 2011 euroviisuissa kappaleella "The Secret Is Love".


title: Nadine Beiler

text: Tammikuussa 2007 Beiler voitti Starmania-laulukilpailun ollessaan 16-vuotias. 25. helmikuuta 2011 Beiler voitti Itävallan euroviisukarsinnat kappaleella "The Secret Is Love", hän selviytyi semifinaalista finaaliin jossa sijoittui sijalle 18 saaden 64 pistettä.


title: Hämärän vartija

text: Hämärän vartija () on Philip K. Dickin vuonna 1977 ilmestynyt tieteisromaani. Teoksen on suomentanut Markku Salo. Kirja ilmestyi Love Kirjojen kustantamana vuonna 1990; toinen tarkistettu painos ilmestyi Kirjavan kustantamana vuonna 2007.


title: Hämärän vartija

text: Kirjan pohjalta valmistui 2006 samanniminen elokuva.


title: Martin Miltopaeus

text: Martin (Mårten) Miltopaeus (8. marraskuuta 1631 Turku – 6. kesäkuuta 1679 Turku) oli kaunopuheisuuden professori, joka toimi myös Turun akatemian rehtorina.


title: Martin Miltopaeus

text:
Miltopaeuksen isä oli porvari Eskil Ruskiapää, jonka vastikenimi Miltopaeus on, ja äiti Elin Jakobintytär. Hän valmistui maisteriksi
Turun akatemiasta 1653 ja toimi akatemian sihteerinä sekä filosofisen tiedekunnan apulaisena vuodesta 1658 ja sitten kaunopuheisuuden professorina vuodesta 1660. Akatemian rehtori hän oli 1671-1672.


title: Martin Miltopaeus

text: Miltopaeus julkaisi laajan puhetaidon oppaan "Institutiones oratoriae" sekä latinan kielen kieliopin "Synopsis grammaticae latinae". Häntä pidettiin taitavana ja valistuneena opettajana, joskin hänen aikalaisensa teologian professori Petrus Bång oli kiivaasti eri mieltä Miltopaeuksen kanssa ja varoitti ylioppilaita hänen "viettelevästä filosofiastaan ja turhista jaarituksistaan."


title: Martin Miltopaeus

text: Miltopaeus oli naimisissa kaksi kertaa. Ensimmäinen puoliso on tuntematon, toinen oli Anna Thesleff.


title: Havířov

text: Havířov (, paikallisella cieszyninsleesian murteella "Hawiyrzów") on kaupunki Karvinán alueella, Määrin-Sleesian läänissä, Tšekin tasavallassa. Kaupunki on läänin toiseksi suurin, asukkaita on 72 382 (1.1.2018). Se on maansa suurin sellainen kaupunki, jossa ei ole yliopistoa. Havířov sijaitsee Cieszyninsleesian historiallisen läänin alueella.


title: Havířov

text: Havířov perustettiin toisen maailmansodan jälkeen hiilikaivostoimintaa varten. Se on Tšekin kaupungeista nuorin. Havířov sai kaupunkioikeudet vuonna 1955. Ennen kaupungin rakentamista paikalla sijaitsi useita kyliä, joiden väestöstä huomattava osa oli puolalaisperäisiä. Paikalliset asukkaat saivat kaupungista uudet asunnot, kun suurin osa kylien vanhoista taloista purettiin. Pääosa Havířovin väestöstä muutti kaupunkiin muualta Tšekkoslovakiasta, erityisesti Slovakiasta. Näin alueen etninen rakenne muuttui radikaalisti. Alkuperäisisistä kylistä jäljelle jääneet osat sijaitsevat pääasiassa kaupunkimaisen asutuksen laitamilla. Nykyään ne kuuluvat hallinnollisesti Havířovin kaupunkiin.


title: Havířov

text: Havířovin ystävyyskaupunkeja ovat:


title: Rakastan elämää

text: Rakastan elämää on Pentti Hietasen 30. syyskuuta 2009 julkaistu albumi, joka sisältää muun muassa TV-sarjan Karjalan kunnailla tunnuskappaleen "Yö väistyy". Levyn tuotti Juha Tikka.


title: Rakastan elämää

text: Albumi ylsi Suomen virallisen listan sijalle 16.


title: Boris Nordmann

text: Bernhard (Boris) Nordmann (29. elokuuta 1808 Ruotsinsalmen merilinnoitus – 28. kesäkuuta 1877 Pietari) oli suomalainen sotilas ja luotsipäällikkö, josta tuli amiraali.


title: Boris Nordmann

text: Nordmannin isä oli everstiluutnantti David Anton Nordmann ja äiti Maria Katarina Giösling. Hän valmistui upseeriksi Pietarin merikadettikoulusta 1826 ja palveli sitten Venäjän laivastossa, ollen muun muassa mukana Navarinon taistelussa vuonna 1827. Nordmann toimi vuodesta 1846 Suomen luotsilaitoksen järjestämistä varten perustetussa komiteassa. Vuonna 1848 hänet ylennettiin 1. luokan kapteeniksi ja 1853 hänestä tuli luotsilaitoksen ylitirehtööri. Hänen johdollaan rakennettiin useita majakoita ja loistoja. Vuonna 1856 Nordmann ylennettiin kontra-amiraaliksi ja 1858 hänet aateloitiin veljensä Fredrik Nordmannin kanssa. Hän otti osaa valtiopäiville vuonna 1863. Vuonna 1866 hänet ylennettiin vara-amiraaliksi, vuonna 1878 siirrettiin työskentelemään Venäjän keisarikunnan meriministeriössä ja vuonna 1876 ylennettiin amiraaliksi.


title: Boris Nordmann

text: Nordmannin puoliso vuodesta 1857 oli eversti Ehlertin leski Maria Arbusova (k. 1898).


title: Hurrikaani Audrey

text: Hurrikaani Audrey saavutti tunnetuista Atlantin hurrikaaneista aikaisimmin luokan 4 Saffirin-Simpsonin asteikolla, minkä lisäksi se oli voimakkain ennen elokuuta muodostunut myrsky. Hurrikaani Dennis rikkoi jälkimmäisen ennätyksen melkein 50 vuotta myöhemmin.


title: Hurrikaani Audrey

text: Audrey oli vuoden 1957 hurrikaanikauden ensimmäinen voimakas hurrikaani. Se aiheutti arviolta 150 miljoonan dollarin vahingot ja 371 kuolonuhria Cameronin lähistöllä ja 19 muilla alueilla. Ihmishenkiä menetettiin eniten sitten vuoden 1938 hirmumyrskyn.. Kanadassa se surmasi 15 ihmistä


title: Hard Target

text: Hard Target on vuonna 1993 ensi-iltansa saanut yhdysvaltalainen toimintaelokuva. Elokuvan on ohjannut John Woo ja käsikirjoittanut Chuck Pfarrer. Pääosissa näyttelivät Jean-Claude Van Damme, Lance Henriksen, Yancy Butler ja Wilford Brimley.


title: Hard Target

text:
Palkkasoturi Emil Fouchon tilaa välikäden kautta kodittomia sotaveteraaneja viihdyttämään asiakkaitaan. Puolen miljoonan dollarin korvausta vastaan asiakkaat saavat jahdata veteraaneja aseiden kanssa. Yksi Fouchonin saalistaa aiheuttaa kuitenkin harmia, kun tämän tytär, Nat Binder saapuu kaupunkiin etsimään kadonnutta isäänsä. Nat pyytää Chance Boudreaux'lta apua löytämään isänsä, jonka he toteavat etsintöjen päätteeksi olevan kuollut. Chance kuitenkin alkaa epäillä veteraanin kuolemaa murhaksi ja epäilyt vain vahvistuvat, kun seuraavana päivänä hänen tuttu, Elijah, löytyy kuolleena keskeltä katua. Chance joutuu pian kuitenkin itse Fouchonin saalistuksen kohteeksi, kun hän törmää Fouchonin apuriin Pikiin. Nyt Fouchon, Pik ja neljä muuta saalistajaa lähtevät jahtaamaan Chancea.
Suomessa elokuva sai ensi-iltansa 22. huhtikuuta 1994. Sittemmin elokuvaa on esitetty kolmesti televisiosta. MTV3 esitti elokuvan molemmilla kerroilla, aluksi 17. syyskuuta 1998, toisen kerran 15. maaliskuuta 2007 ja kolmannen kerran 7. kesäkuuta 2012.


title: Pentti Airio

text: Pentti Sakari Airio (s. 21. maaliskuuta 1945 Paimio) on eläkkeellä oleva Suomen puolustusvoimien prikaatikenraali. Airio on koulutukseltaan sotatieteiden tohtori ja on toiminut muun muassa Reserviupseerikoulun johtajana. Sotilasuran lisäksi hän on kirjoittanut sota-aiheisia kirjoja, muun muassa Yrjö Keinosesta, joka oli myös hänen väitöskirjansa "Yrjö Keinonen – uudistajaksi asetettu" aiheena.


title: Come Around Sundown

text: Come Around Sundown on yhdysvaltalaisen rockyhtye Kings of Leonin viides studioalbumi. Se julkaistiin Euroopassa 15. lokakuuta ja Pohjois-Amerikassa 19. lokakuuta 2010. Albumin kansikuvat sekä kappalelista paljastettiin 3. syyskuuta 2010.


title: Come Around Sundown

text: Isossa-Britanniassa albumi myi 183 000 kappaletta ensimmäisellä viikollaan ja se oli vuoden 2010 11. myydyin albumi 694 000 kappaleella.


title: 55 Cancri b

text: 55 Cancri b on tähteä 55 Cancri A kiertävä eksoplaneetta. Se on järjestyksessä toinen planeetta tähdestä lähtien. Planeetta on ns. kuuma jupiter. Planeetta oli neljäs löydetty eksoplaneetta. Sen löysivät Paul Butler ja Geoffrey Marcy 12. huhtikuuta 1996. Kuten suurin osa tunnetuista eksoplaneetoista, 55 Cancri b löydettiin säteisnopeusmenetelmän avulla. Planeetan löytämisestä ilmoitettiin yhdessä Ypsilon Andromedaea kiertävän sisimmän planeetan kanssa.


title: 55 Cancri b

text: Planeetan suuresta massasta johtuen planeetan otaksutaan olevan kaasujättiläinen, jolla ei ole kiinteää pintaa. Planeetasta tiedetään hyvin vähän, eikä sen sädettä, koostumusta tai lämpötilaa tiedetä. Planeetalla uskotaan olevan pilvetön ylempi ilmakehä.


title: 55 Cancri b

text: Planeetalla ei luultavasti ole suuria kuita, sillä ne olisivat luultavasti jo paenneet kiertoradaltaan tai tuhoutuneet kappaleiksi johtuen aurinkokunnan iästä.


title: Ratsastus kesäolympialaisissa 1952 – esteratsastuksen yksilökilpailu

text: Helsingin olympiakisojen esteratsastukseen osallistui 51 kilpailijaa. Kilpailu käytiin 3. elokuuta. Samassa yhteydessä käytiin myös joukkuekilpailu.


title: Oryx ja Crake

text: Oryx ja Crake () on kanadalaisen kirjailijan Margaret Atwoodin vuonna 2003 ilmestynyt tieteisromaani. Teos ilmestyi suomeksi samana vuonna Otavan kirjasto -sarjassa Kristiina Drewsin kääntämänä.


title: Tunnelirotta

text: Tunnelirotta oli nimitys, jota käytettiin yhdysvaltalaisista sotilaista, joiden tehtävänä Vietnamin sodan aikana oli tutkia vihollisen tunnelirakennelmat.


title: Tunnelirotta

text: Yhdysvalta armeija tarvitsi sotilaita, jotka olivat paitsi rohkeita myös niin pienikokoisia, että mahtuivat Củ Chi -tunneleihin, ja joutui siksi luomaan erikoisjoukot, joita pian alettiin nimittää tunnelirotiksi. He olivat pienikokoisia, noin 160 cm, usein alkujaan kotoisin Latinalaisesta Amerikasta. Vakiovarusteena heillä oli pelkästään yksinkertaisia välineitä, kuten veitsi, taskulamppu ja pistooli.


title: Tunnelirotta

text: Frederick Forsyth on rakentanut kirjansa "Kostaja" ja "Kobra" fiktiivisen entisen tunnelirotan ympärille.


title: Amazonas (departementti)

text:
Amazonas on yksi Kolumbian 32 departementista. Sen pääkaupunki on Letícia, pinta-ala 109 665 km² ja asukasluku vuonna 2009 oli 71 190 henkeä.
Departementti on osa Amazonin sademetsäaluetta. Siellä sijaitsevat Amacayacun ja Cahuinarin kansallispuistot. Departementissa elää monien eri intiaaniheimojen edustajia, osa heistä 25 reservaatissa.


title: Antioquia

text:
Antioquia on yksi Kolumbian 32 departementista. Sen pääkaupunki on Medellín, pinta-ala 63 612 km² ja asukasluku vuonna 2009 oli 5 988 984 henkeä.
Departementin halki kulkevat Andien keskinen ja läntinen vuorijono. Alue sopii hyvin karjankasvatukseen ja banaanien ja kahvin viljelyyn. Monia muitakin kasveja viljellään Antioquiassa, ja kallioperästä on löydetty kultaa ja bauksiittia. Antioquia onkin vaurasta aluetta.


title: Antioquia

text: Los Katíoksen kansallispuisto sijaitsee osittain Antioquiassa, osittain Chocón departementissa.


title: Arauca (departementti)

text: Arauca on yksi Kolumbian 32 departementista. Sen pääkaupunki on Arauca, pinta-ala 23 818 km² ja asukasluku vuonna 2009 oli 244 507 henkeä.


title: Arauca (departementti)

text: Departementti on saanut nimensä arawakeista, alueella asuneista alkuperäisasukkaista. Vuoristoinen El Cocuyn kansallispuisto sijaitsee osittain tässä departementissa.


title: Atlántico (departementti)

text:
Atlántico on yksi Kolumbian 32 departementista. Sen pääkaupunki on Barranquilla, pinta-ala 3 388 km² ja asukasluku vuonna 2009 oli 2 284 840 henkeä.
Departementissa on kemian, petrokemian, tekstiili- ja paperiteollisuutta. Se pääkaupunki Barranquilla on Kolumbian Atlantin rannikon tärkein teollisuus- ja satamakaupunki.


title: Vichada (departementti)

text:
Vichada on yksi Kolumbian 32 departementista. Sen pääkaupunki on Puerto Carreño, pinta-ala 100 242 km² ja asukasluku vuonna 2009 oli 62 013 henkeä.
Monet Vichadan asukkaista ovat arawakeja tai guahiboja, joita varten on perustettu reservaatteja. Alueen tärkeimpiä kulkuväyliä ovat joet, kuten Meta, Tomo ja Vichada sivujokineen.


title: Valle del Cauca

text:
Valle del Cauca on yksi Kolumbian 32 departementista. Sen pääkaupunki on Cali, pinta-ala 22 140 km² ja asukasluku vuonna 2009 oli 4 337 909 henkeä.
Departementti on Kolumbian tärkeintä sokeriruo’on tuotantoaluetta.


title: Wasting Light

text: Wasting Light on yhdysvaltalaisen rockyhtye Foo Fightersin seitsemäs studioalbumi. Se julkaistiin Suomessa 8. huhtikuuta 2011 ja Yhdysvalloissa 12. huhtikuuta 2011. Se on yhtyeen ensimmäinen albumi neljään vuoteen. Albumin nimi on otettu kappaleesta "Miss the Misery".


title: Wasting Light

text: Albumi oli iTunesin vuoden albumi 2011.


title: Wasting Light

text: Albumin nauhoitus alkoi 6. syyskuuta 2010 tuottaja Butch Vigin, joka oli aiemmin tuottanut yhtyeen Greatest Hits -albumille kaksi uutta kappaletta, johdolla. Albumi nauhoitettiin Dave Grohlin autotallissa ainoastaan analogisia laitteita käyttäen. Vig sanoi MTV:n haastattelussa, että albumi oli täysin analoginen ennen masteroimista. Koko albumin nauhoituksen ajan yhtyettä dokumentoitiin osaksi dokumenttia "", joka julkaistaan samoihin aikoihin albumin kanssa. Yhtye myös julkaisi tietoa ja kuvia prosessista tämän twitter-tilillä. Albumin nauhoitus saatiin päätökseen 3. tammikuuta 2011, jolloin yhtye laittoi twitterin kautta viestin, jossa luki "Ladies and gentlemen, we are officially done" (Hyvät naiset ja herrat, olemme virallisesti valmiita). Albumin miksasi Alan Moulder ja sen masteroi Emily Lazar.


title: Wasting Light

text: 1. helmikuuta yhtye ilmoitti verkkosivuillaan albumin virallisen julkaisupäivämäärän olevan 12. huhtikuuta 2011. Albumin ensimmäinen single "Rope" julkaistiin ladattavaksi 23. helmikuuta ja virallisesti 1. maaliskuuta 2011. 12. helmikuuta kappaleen "White Limo" musiikkivideo julkaistiin.


title: Wasting Light

text: Albumi levisi internetiin 1. huhtikuuta 2011 ja myös Foo Fighters päätti julkaista albuminsa verkkosivuillaan esikuunteluun.Vieralijat:


title: Pilatus SB-2 Pelican

text: Pilatus SB-2 Pelican oli sveitsiläisen Pilatus Flugzeugwerke AG -lentokonetehtaan lentokone. Ensimmäinen ja ainoa tämän tyypin lentokone lensi vuonna 1944. Sodan loputtua koneelle ei löytynyt markkinoita.


title: Pilatus SB-2 Pelican

text: Tyyppi oli rakenteeltaan yläsiipi ja siinä oli kiinteä laskuteline. Voimalaite oli Pratt & Whitney Wasp Junior, joka tuotti 336 kilowatin tehon. Koneen suurin nopeus oli 250 km/h.


title: Naratš

text: Naratš () eli Narotš () on loma-asutus- ja kylpylätaajama Mjadzelin hallintopiirissä Minskin alueen luoteisosassa Valko-Venäjällä. Vuoden 2009 väestönlaskussa Naratšin asukasluku oli 2 931. Naratš sijaitsee Minskistä katsottuna luoteessa; maanteitse matkaa on runsas 150 kilometriä.


title: Naratš

text: Naratšin suosittu lomataajama sijaitsee Valko-Venäjän suurimman luonnonjärven eli "Naratš"-järven luoteisrannalla. Naratš on samalla eräs vuonna 1999 perustetun Narotšanskin kansallispuiston alueella sijaitsevista kaupunkimaisista taajamista. Naratšin seutu on Valko-Venäjän suurin ja tunnetuin loma- ja kylpyläalue. Alueella sijaitsevat muun muassa kuntoutuslaitokset (sanatoriot) Belaja Rus (300 majoituspaikkaa), Naroch (260), Priozerny (515), Sputnik ja Sosny. Lisäksi alueella on muita yösijoja hotellessa, majataloissa ja maaseutumajoituksessa. Noin 3 kilometriä tästä loma- ja kylpylätaajamasta luoteeseen sijaitsee varsinainen Naratšin keskustaajama, josta löytyvät muun muassa kansallispuiston hallinto ja kaksi kirkkoa.


title: Santander (departementti)

text:
Santander on yksi Kolumbian 32 departementista. Sen pääkaupunki on Bucaramanga, pinta-ala 30 537 km² ja asukasluku vuonna 2009 oli noin kaksi miljoonaa.
Departementin länsiosa on Magdalenajoen laaksoa, itäosa on Andien itäistä vuorijonoa. Alueen talous on perustunut maanviljelyyn, mutta se on teollistumassa. Barrancabermejan öljynjalostamo on Kolumbian suurin.


title: Weiss Manfred WM-23

text: Weiss Manfred WM-23 "Ezüst Nyil" ("Hopeanuoli") oli unkarilainen toisen maailmansodan aikainen hävittäjälentokoneen prototyyppi.


title: Weiss Manfred WM-23

text:
WM-23:n kehitys alkoi, kun Weiss Manfred tehdas saksalaisen Heinkel He 112 -hävittäjän valmistuksesta lisenssillä. Lisenssivalmistuksen suunnittelun rinnalla yhtiön pääsuunnittelija Bela Samu alkoi suunnitella kotimaista lentokonetta kesäkuussa 1940. Se sai koodin WM-23 ja nimen Ezüstnyil (hopeanuoli). Siihen kopioitiin He 112:n koneen tekniikkaa. Muun muassa siipiprofiili ja siiven muoto kopioitiin suoraan He 112 -koneesta, kuten laipat. Kone oli kuitenkin puurakenteinen.
Voimalaite oli WM-K-14B, lisenssillä tehty Gnome-Rhone 14 Kfrs Mistral Major, jossa oli 1 000 hevosvoimaa. Aseistus oli kaksi 7,62 mm Gebaur-konekivääriä ja kaksi runkoon sijoitettua 20 mm MG 151 -tykkiä.


title: Weiss Manfred WM-23

text: Prototyyppi lensi syyskuussa 1941. Sillä oli hyvät lento-ominaisuudet, mutta ongelmana koneessa oli siivekevärähtely, kuten myöhemmin suomalaisessa VL Myrskyssä.


title: Weiss Manfred WM-23

text: Konetta piti kehittää metalliseksi, mutta natsi-Saksa pakotti unkarilaisen teollisuuden Saksan sotatalouden alihankkijaksi, jolloin tehdas teki Messerschmitt Bf 109 G -koneita.


title: Specim

text: Specim, Spectral Imaging Oy Ltd on Oulussa sijaitseva teknologiayritys, joka kehittää hyperspektraalikameroita tutkimukseen, teollisuuteen sekä kaukokartoituskäyttöön. Specimin ilmakuvauksessa käytettäviä hyperspektraalikameroita on hyödynnetty ympäristömittauksissa, kasvitutkimuksessa, vakavien ympäristökatastrofien kuten Meksikonlahden öljyonnettomuuden ja Unkarin myrkkyvuodon leviämisen seuraamisessa ja puhdistustöiden ohjaamisessa.


title: Specim

text: Vuonna 2010 Specimin termaalisen infrapuna-alueen hyperspektraalikamerat ovat saaneet laajalti huomiota, yhtiö on nimetty muun muassa optiikan alan Prism Awards 2010 -palkinnon finalistiksi. Specimin "pöllö" ("owl") on maailman ensimmäinen thermaalialueen hyperspektraalikamera, jota voidaan käyttää miehittämättömissä lentokoneissa (UAV) tai ympäröivän maailman kemiallisessa kuvantamisessa ilman valonlähdettä, edes auringon valoa tai kuutamoa ei tarvita. Hyperspektraaliteknologia tuli laajan yleisön tietoisuuteen USA:n erikoisjoukkojen käyttäessä sitä Osama bin Ladenin kiinnioton yhteydessä toukokuussa 2011.


title: Greatest Hits (Foo Fighters)

text: Greatest Hits on yhdysvaltalaisen rockyhtye Foo Fightersin 3. marraskuuta 2009 julkaisema kokoelma-albumi. Se sisältää kaksi uutta kappaletta "Wheels" ja "Word Forward" sekä aiemmin julkaistuja kappaleita kuten "The Pretender", "All My Life", "Learn to Fly", "Best of You", "Times Like These", "My Hero" ja "Everlong".


title: Greatest Hits (Foo Fighters)

text: "Wheels" on albumin ensimmäinen single ja se debytoi radiossa 23. syyskuuta 2009. Single julkaistiin virallisesti 29. syyskuuta 2009. Kappaleet "Wheels" ja "Word Fordward" tehtiin Dave Grohlin ystävälle, Jimmylle, joka oli hiljattain kuollut. Kappaleet kirjoitettiin varta vasten kokoelma-albumille tuottaja Butch Vigin kanssa.


title: Greatest Hits (Foo Fighters)

text: "Have A Cigar" -kappaleessa laulaa rumpali Taylor Hawkins.


title: Greatest Hits (Foo Fighters)

text: Albumin "Deluxe Edition" sisältää kirjan sekä DVD:n, jossa on yhtyeen muutama musiikkivideo ja live-esiintyminen. Se sisältää myös videon kappaleesta "Wheels".


title: Greatest Hits (Foo Fighters)

text: Päävalikossa on klikattava luodinreikä, joka paljastaa videon, jossa Dave Grohl soittaa pianolla kappaleen "Home".


title: Risaralda (departementti)

text: Risaralda on yksi Kolumbian 32 departementista. Sen pääkaupunki on Pereira, pinta-ala 4 140 km² ja asukasluku vuonna 2009 oli 919 653 henkeä.


title: Risaralda (departementti)

text: Departementti on kahvinviljelyaluetta. Siellä kasvatetaan myös sokeriruokoa, banaania, jukkaa, kaakaota ja bambua sekä lypsykarjaa. Los Nevadosin kansallispuisto sijaitsee osittain Risaraldassa.


title: Sami Rinne (keraamikko)

text: Sami Rinne (s. 18. huhtikuuta 1971 Kirkkonummi) on suomalainen keraamikko ja muotoilija.


title: Sami Rinne (keraamikko)

text: Rinne kirjoitti ylioppilaaksi Porkkalan lukiosta ja valmistui artenomiksi Kuopion käsi- ja taideteollisuusakatemiasta, jossa hän on suorittanut myös Artenomi Innovation Design (ADI) -erikoistumisopinnot. Rinne sai Kuopion Muotoiluakatemian Muotoilupalkinnon vuonna 2008.


title: Sami Rinne (keraamikko)

text: Rinne valmistaa kaikki keramiikkatuotteensa itse käsityönä Helsingissä Runeberginkadulla sijaitsevassa keramiikkastudiossaan. Hän suunnittelee, työstää ja polttaa savesta kestäviä keramiikka-astioita itsekehittämillään resepteillä. Rinne on kehittänyt reseptejä muun muassa posliinin ja lasitteen sekä muottien tekemiseen. Tuotteiden designissa yhdistyvät arki ja fantasia sekä rakkaus luontoon. Tunnettuja käyttökeramikan tuotteita ovat mm. Enkeli-, Lepakko-,Kallo-, Sudenkorento-, Perhonen-, Viulu-, Mustikka-, Tyrni-, Variksenmarja-, Puolukka-, Poro-, Pupu-, Koivu- ja Kala-astiat sekä Kulmikas- ja Elämänpuu-astiastot.


title: Sami Rinne (keraamikko)

text: Rinteen keramiikka-astioita ja sisustuskeramiikkaa on ollut esillä useissa näyttelyissä ja messuilla sekä Suomessa että ulkomailla. Tuotteita on nähtävillä myös Arabian museossa, Design Forum Finlandissa, Suomen käsityön museossa, Varkauden taidemuseossa ja Kuopion kulttuurihistoriallisessa museossa.


title: Sami Rinne (keraamikko)

text: Rinne opiskeli Tervolan käsi- ja taideteollisuusoppilaitoksessa vuosina 1992-1994. Hän valmistui keramiikan artenomiksi vuonna 1988 Kuopion käsi- ja taideteollisuusakatemiasta Pohjois-Savon ammattikorkeakoulusta, jossa hän suoritti myös Artenomi Innovation Design (ADI) -erikoistumisopinnot vuosina 2000-2001.


title: Sami Rinne (keraamikko)

text: Rinne valmistui Jyväskylän ammattikorkeakoulun ammatillisesta opettajakorkeakoulusta vuonna 2004. Vuodesta 2003 lähtien hän on toiminut Pohjois-Karjalan Ammattiopiston keramiikkakisällien arviointikokeiden arvioijana. Starttiyrittäjäkurssin Rinne suoritti vuonna 1998, ja oman toiminimen hän perusti vuonna 1999.


title: Sami Rinne

text: Sami Rinne voi tarkoittaa:


title: Rob Schremp

text: Rob Schremp (s. 1. heinäkuuta 1986 Syracuse, New York, Yhdysvallat) on uransa vuonna 2018 lopettanut yhdysvaltalainen jääkiekkoilija, pelipaikaltaan vasen laitahyökkääjä. Hän palasi kaudella 2012–2013 KHL-seura Dinamo Riiassa. Hänen aiempiin seuroihinsa kuuluvat muun muassa NHL:n Edmonton Oilers, New York Islanders ja Atlanta Thrashers sekä Elitserienin MODO.


title: Quindío

text:
Quindío on yksi Kolumbian 32 departementista. Sen pääkaupunki on Armenia, pinta-ala 1 845 km² ja asukasluku vuonna 2009 oli noin 546 566.
Quindíon länsiosaa halkovat monet joet, kuten Quindío, La Vieja, San Juan, Barragán, Espejo ja Rojo. Itäosassa on tulivuoria. Quindío kuuluu niihin departementteihin, jotka muodostavat Kolumbian kahviakseliksi kutsutun keskeisen kahvinviljelyalueen.


title: Rope

text: "Rope" on Foo Fightersin seitsemännen studioalbumin "Wasting Lightin" ensimmäinen single. Single debytoi radiossa 23. helmikuuta 2011 ja se julkaistiin virallisesti 1. maaliskuuta 2011.


title: Norte de Santander

text:
Norte de Santander on yksi Kolumbian 32 departementista. Sen pääkaupunki on Cúcuta, pinta-ala 21 658 km² ja asukasluku vuonna 2009 oli 1 286 728.
Norte de Santander on viljavaa maanviljelysseutua. Departementin suurimmat joet ovat Catatumbo, Zulia ja Pamplonita.


title: Kultanuoli

text: Kultanuoli ("Phyllobates terribilis") on nuolimyrkkysammakoiden heimoon kuuluva sammakkolaji, joka elää vain Kolumbian Tyynenmeren puoleisella rannikolla.


title: Kultanuoli

text: Kultanuoli kasvaa noin 4,5 cm pitkäksi. Selkäpuoli on keltainen, oranssi tai metallinvihreä, eri alueilla elää erivärisiä sammakoita. Vatsapuoli on samaa väriä kuin selkä mutta vaaleampana, paitsi kämmenet ja reisien sisäsyrjässä olevat läikät ovat mustat. Myös silmät ovat mustat, ja joillain yksilöillä suun reunat. Nuoret yksilöt ovat mustia, keltaraitaisia, ja aikuisvärin sammakko saavuttaa 18 viikon ikäisenä.


title: Kultanuoli

text: Kultanuoli on erittäin myrkyllinen. Se on yksi kolmesta lajista, jota intiaanit ovat tällä alueella käyttäneet myrkkynuolten valmistamiseen puhallusputkiaan varten. Kultanuolen myrkyllisyys johtuu muun muassa batrakotoksiini-nimisestä (CHNO, CAS 23509-16-2) sammakkoeläinmyrkystä.


title: Kultanuoli

text: Kultanuoli on uhanalainen.


title: Myyräekinokokki

text: Myyräekinokokki ("Echinococcus multilocularis") on enimmäkseen koiraeläinten ohutsuolessa elävä, parin millimetrin pituinen heisimato. Myyräekinokokin väli-isäntinä toimivat jyrsijät. Myyräekinokokkitartunta voi aiheuttaa ihmisessä vakavan, jopa hengenvaarallisen, ekinokokkoosin.


title: Myyräekinokokki

text: Myyräekinokokkia on todettu erityisesti Euroopan keskiosissa ja arktisilla alueilla. Madon levinneisyysalueilla ketuista 15-70 % voi olla tartunnan kantajia. Esimerkiksi Sveitsissä kuolee vuosittain kymmenkunta myyräekinokokin aiheuttamaan maksatautiin. Matoa on todettu myös Virossa, Liettuassa ja Latviassa, sekä alkuvuodesta 2011 myös Ruotsin länsirannikolla. Tutkijat uskovat madon levinneen myös Pietarin alueelle Venäjällä. Suomeen sen tulo on enää ajan kysymys.


title: Myyräekinokokki

text:
Myyräekinokokin aikuisvaihe on lihansyöjien, yleensä koiraeläinten, kissojen, supikoirien ja susien, ohutsuolessa. Pääisäntäeläimet ovat yleensä oireettomia. Munat leviävät pääisännästä ulosteiden välityksellä, ja ulosteista ne leviävät väli-isäntinä toimiviin jyrsijöihin (myyrä, piisami, orava, rotta, kotihiiri) suun kautta. Väli-isännässä myyräekinokokin toukkavaihe kehittyy suvuttomasti ja muodostaa väli-isännän sisäelimiin nesteen täyttämiä rakkulamuodostumia.
Pääisännän ulostamat munat leviävät edelleen ympäristöön muurahaisten ja lentävien hyönteisten välityksellä. Myös tuuli voi levittää munia. Jaokkeiden sisällä ulostetut munat voivat liikkua ulostekasasta pois jopa kymmeniä metrejä jaokkeen liikkeen avulla. Munat voivat säilyä ympäristössä jopa vuosia, mikäli ne eivät kuivu ja niiden tartuntakyky säilyy -30 – +60 °C -välisellä lämpötila-alueella. Madon levinneisyysalueella esimerkiksi luonnonmarjojen säilöminen pakastamalla ei ole enää turvallinen keino taudin välttämiseksi.


title: Myyräekinokokki

text: Ihmiseen myyräekinokokki voi tarttua ketun tai koiran ulosteen, ulosteen saastuttaman veden tai marjojen välityksellä, tai koiran turkkiin tarttuneista munista, koira onkin todennäköisin tartuntalähde . Ihminen voi myös toimia madon väli-isäntänä. Useimmiten ihmisen immuunijärjestelmä kykenee eliminoimaan loisen toiminnan, jolloin ainut havaittava oire on vasta-ainetason nousu. Mikäli immuunijärjestelmä epäonnistuu loisen torjumisessa, muodostaa mato yleensä maksaan kasvainta muistuttavan kystan. Maksasta loinen saattaa levitä edelleen keuhkoihin, aivoihin tai muuallekin elimistöön, esimerkiksi leikkauksien yhteydessä. Taudin itämisaika on 5-15 vuotta ja sen hoitoon käytetään leikkauksia ja loislääkitystä. Aikaisemmin tautiin sairastuneet yleensä kuolivat noin viiden vuoden kuluessa, mutta nykyisin hoitoennuste on parantunut.


title: Ivan Moody

text: Ivan Moody on yhdysvaltalainen laulaja. Tällä hetkellä hän on lasvegasilaisen metalliyhtyeen Five Finger Death Punchin laulaja. Ennen Five Finger Death Punchiin liittymistä hän oli laulajana nu metal -yhtyeessä Motograter ja progressiivisen rockin yhtyeessä Ghost Machine. Hän on myös näytellyt kauhuelokuvassa "Bled" Incubusta.


title: E. R. Eddison

text: Eric Rücker Eddison (24. marraskuuta 1882 Adel, Leeds – 18. elokuuta 1945) oli englantilainen kirjailija, joka julkaisi teoksensa nimellä "E. R. Eddison".


title: AAL

text: AAL (ACA) on maailmanlaajuinen alkoholistien jälkeläisten (aikuisten lasten) vertaistukitoimintaan perustuva yhteisö. ACA-Adult Children of Alcoholics on saanut alkunsa Yhdysvalloissa, New Yorkissa vuonna 1978.


title: AAL

text: AAL-ryhmät ovat pääsääntöisesti avoimia, pois lukien kuitenkin tietyt, nimenomaan naisille sunnatut ryhmät. Ryhmät on tarkoitettu henkilöille jotka ovat alkoholistien aikuisia jälkeläisiä, tai jollain muulla tavalla toimintahäiriöisistä perheistä. Tällaisia voivat olla esimerkiksi perheet joissa lasten tarpeet on jätetty räikeästi huomioimatta, tai perheessä on esiintynyt esimerkiksi mielenterveysongelmia. Vuoden 2011 lopussa AAL-ryhmiä oli Suomessa kolmisenkymmentä.


title: AAL

text: AAL-ryhmät muodostavat alkoholistien jälkeläisille suunnatun yhteisön. Sen ainoa tarkoitus on auttaa toipumaan vanhempien alkoholinkäytön tai muun toimintahäiriön aiheuttamista ongelmista ja seurauksista. AAL:ssa alkoholismia pidetään koko perheen sairautena. Ryhmissä jäsenet jakavat kokemuksensa elämästä alkoholismisairauden tai muun toimintahäiriön vaikutuspiirissä.


title: AAL

text:
AAL ei ole sitoutunut mihinkään uskontoon, uskonlahkoon, poliittiseen ryhmittymään, järjestöön tai yhteiskunnalliseen laitokseen. Se ei ota kantaa kiistakysymyksiin. AAL on omavarainen ja toimii jäsentensä vapaaehtoisten avustusten ja kirjallisuuden myynnin turvin. Jäsenluetteloita, eikä jäsenmaksuja ole.
Toiminnan keskeisiä periaatteita ovat nimettömyys, luottamuksellisuus ja vapaaehtoisuus. Periaatteet pohjautuvat AAL:n ohjelmaan, joka muodostuu kahdestatoista askeleesta ja kahdestatoista ryhmien toimintaa ohjaavasta perinteestä.


title: AAL

text: AAL Keskuspalvelu ry on Suomen AAL-ryhmien rekisteröity yhdistys.


title: AAL

text: AAL:n ainoa tarkoitus on alkoholistien aikuisten lasten auttaminen ja toipumisen tielle löytämisen tukeminen ja ohjaaminen. Se tapahtuu vertaistukea antavien AAL-ryhmien ja AAL-kirjallisuuden avulla.


title: Seiji Maehara

text: Seiji Maehara (前原 誠司 "Maehara Seiji", s. 30. huhtikuuta 1962) on Japanin entinen ulkoministeri. Hän astui virkaan 17. syyskuuta 2010 ja toimi siinä maaliskuuhun 2011 asti. Hän erosi tehtävästä saamastaan laittomasta lahjoituksesta nousseen kohun vuoksi. Hänen edeltäjänään ulkoministerinä toimi Katsuya Okada. Maehara oli Japanin demokraattisen puolueen puheenjohtaja 17. syyskuuta 2005 – 7. huhtikuuta 2006.


title: Kihniön kirkko

text:
Kihniön kirkko on puurakenteinen, vuosina 1915-1917 rakennettu pitkäkirkko Kihniössä. Kirkon piirustukset on laatinut arkkitehti Ilmari Launis. Kirkon alttarin puoleisessa päädyssä on sakaristo, joka on hieman muuta kirkkorakennusta matalampi. Toisessa päädyssä on molemmilla sivuilla pienet eteiset joiden kautta sisäänkäyti kirkkoon tapahtuu.
Sisältä kirkko on kolmilaivainen. Keskilaivan katto on taitettu mutta sivulaivat ovat tasakattoiset. Kirkon urut ovat Kangasalan urkutehtaan käsialaa vuodelta 1939. Kirkon alttaritalun on maalannut Germund Paaer ja se on nimeltään "Minä seison oven takana ja kolkutan".


title: Mouhijärven kirkko

text:
Mouhijärven kirkko on Pehr Johan Gylichin suunnittelema, 1858 valmistunut punatiilinen kirkko Sastamalan Mouhijärvellä.
Kirkko kuuluu Sastamalan seurakunnalle.


title: Mouhijärven kirkko

text: Kirkko on päätytornillinen, sisäviisteinen ja tasavartinen ristikirkko. Sen keskustassa on matalahko monisärmäinen pyramidikatto. Kirkon kellotorni sijaitsee alttarilta katsottuna vastapäisen sakaran jatkeena. Kaikissa sakaroissa on laakeat satulakatot. Kirkon alttaritauluna on Felix Frangin maalaama "Ristiinnaulittu" vuodelta 1918. Seurakunnalla on lisäksi kaksi vanhempaa samaan aiheeseen pohjautuvaa alttaritaulua.


title: Mouhijärven kirkko

text: Mouhijärven seurakunnalla, joka liitettiin vastaperustettuun Sastamalan seurakuntaan vuonna 2009, on ollut kaksi aikaisempaa kirkkoa. Vanhin oli 1500-luvun lopulta eikä sen tarkka sijainti ole tiedossa. Toinen kirkko oli rakennettu Selkeen kartanolta saadulle maalle ja se purettiin vuonna 1878. Puretun kirkon tontilla on nyt hautausmaa ja vanhan kirkon kellotapulista kunnostettu kesäkappeli. Kesäkappelin on suunnitellut arkkitehti Marja Rauhala ja se valmistui vuonna 1999.


title: Meta (departementti)

text:
Meta on yksi Kolumbian 32 departementista. Sen pääkaupunki on Villavicencio, pinta-ala 85 635 km² ja asukasluku vuonna 2009 oli 853 115.
Neljä viidesosaa departementista on laidunten, pensaikon ja pienten puiden peittämää tasankoa. Maanviljelys keskittyy karjankasvatukseen ja riisinviljelyyn. Luoteisnurkassa on vuoristoa. Departementin halki virtaa monia jokia, joissa on dramaattisia vesiputouksia. Suurimpia jokia ovat departementille nimen antanut Meta sekä Ariari, Guayabero, Guayabira, Manacacías, Metica, Guamal, Humadea, Yucao, Upía ja Humea.


title: Magdalena (departementti)

text:
Magdalena on yksi Kolumbian 32 departementista. Sen pääkaupunki on Santa Marta,ja pinta-ala 23 188 km² sekä asukasluku vuonna 2009 oli 1 190 585.
Magdalena sijaitsee maan pohjoisosassa, Karibianmeren rannalla. Sen itäosassa kohoaa lumihuippuinen Sierra Nevada de Santa Marta. Magdalenan viidakoista löydettiin vuonna 1974 tayrona-heimon ”kadonnut kaupunki”. Tayronan kansallispuisto sijaitsee departementissa.


title: Kolumbian departementit

text: Kolumbian departementit ("departamento") ovat Kolumbian ylimmän tason aluehallintoyksiköitä. Niiden lisäksi maahan kuuluu pääkaupunkialue ("distrito capital"), joka on hallinnollisesti Cundinamarcan departementin alainen.


title: Huila (departementti)

text:
Huila on yksi Kolumbian 32 departementista. Sen pääkaupunki on Neiva, pinta-ala 19 890 km² ja asukasluku vuonna 2009 oli 1,068 miljoonaa.
Huila on maanviljelysseutua, jossa kasvatetaan monia viljelykasveja kuten riisiä, durraa, jukkaa, maissia, papuja, puuvilla, perunoita, seesamia, tupakkaa, sokeriruokoa, banaaneja, kahvia ja kaakaota. Betanian tekoallas on rakennettu Magdalena- ja Yaguarájokien yhtymäkohtaan.


title: Soulin metro

text: Soulin metro on metrojärjestelmä Soulissa Etelä-Koreassa. Se palvelee Soulin, Incheonin, Gyeonggin, Pohjois-Chungcheongnamin ja Länsi-Gangwonin alueita. Soulin metro on pituudeltaan maailman laajin metrojärjestelmä, sekä käyttäjämäärältään suurin. Metro aloitti toimintansa elokuussa 1974.


title: Soulin metro

text: Soulin metroa laajennetaan koko ajan ja vuosien 2013–2015 aikana metropolialueella avataan useita uusia reittejä ja asemia. Nykyisin asemia löytyy Soulin metropolialueelta kaikkiaan 622 ja ne jakautuvat 18 eri linjan varrelle. Päivittäin Soulin metroa käyttää noin 6,9 miljoonaa ihmistä.


title: Alfonso López Pumarejo

text: Alfonso Lopez Pumarejo (1886–1959) oli kolumbialainen liberaalipuolueen poliitikko. Hän toimi maansa presidenttinä kaksi kertaa, 1934–1938 ja 1942–1945. López uudisti radikaalisti maataloutta, koulutusta ja verotusta. Uudistusten seurauksena kahvista saadut tulot ja viennin määrä kasvoivat ja teollistuminen ja talouskasvu saivat vauhtia.


title: Alfonso López Pumarejo

text: Lopezin poika Alfonso López Michelsen oli presidentti 1970-luvulla.


title: Laureano Gómez

text: Omalla presidenttikaudellaan Gómez totetutti tiukan oikeistolaista politiikkaa ja leikkasi edeltäjiensä luomia tasa-arvomalleja. Ammattiliitot kiellettiin, lehdistöä sensuroitiin, tuomioistuimia ohjattiin eikä oppositio päässyt kongressivaaleihin. Vuoteen 1953 mennessä valmisteltua uutta perustuslakia on kuvattu "neofasistiseksi". Vainot kohdistuivat etenkin liberaalioppositioon, joita Gomez kutsui kommunisteiksi. Hurjimmillaan sen edustajia surmattiin tuhat kuukaudessa.


title: Laureano Gómez

text: Gómez antoi vuonna 1951 vallan terveyssyistä tilapäisesti varapresidentilleen, ja kun hän yritti paluuta, liberaalien, maltillisen oikeiston ja armeijan joukot syrjäyttivät hänet ja maahan tuli sotilashallitus, jonka johdossa oli Gustavo Rojas Pinilla.


title: Laureano Gómez

text: Vuonna 1958 Gómez ja entinen liberaalipresidentti solmivat liiton väkivaltaisuuksien lopettamiseksi. He perustivat Kansalliseksi rintamaksi kutsutun organisaation ja sopivat vallanjaosta. Kansallinen rintama hallitsi maata vuoteen 1978 asti.


title: Jonas Ernelind

text: Jonas Ernelind (31. maaliskuuta 1976 – 25. helmikuuta 2011) oli ruotsalainen käsipalloilija.


title: Jonas Ernelind

text: Ernelindin kasvattajaseura oli partillelainen IK Sävehof, jossa hän myös aloitti ja päätti edustusjoukkueuransa. Hän oli voittamassa vuonna 2005 Ruotsin käsipallomestaruutta. 2000-vuosikymmenen alussa hän myös pelasi muutaman vuoden ammattilaisena Saksassa, seuroinaan THW Kiel, VfL Bad Schwartau ja HSV Hamburg. Ernelind oli pelipaikaltaan oikea laitapelaaja.


title: Jonas Ernelind

text: Ernelind pelasi Ruotsin käsipallomaajoukkuessa 104 maaottelua, joissa hän teki yhteensä 266 maalia. Hän oli voittamassa vuonna 1996 alkaneella ja vuonna 2005 päättyneellä maajoukkueurallaan MM-hopeaa vuonna 2001 ja EM-kultaa vuonna 2002.


title: Jonas Ernelind

text: Ernelind oli naimisissa ja hänellä oli kaksi lasta. Hän kuoli vuonna 2011, muutama vuosi pelaajauransa päättymisen jälkeen, melanoomaan 34-vuotiaana. Melanooma oli diagnosoitu hänellä vuonna 2008.Lähde:


title: Bertel von Bonsdorff

text: Bertel Magnus von Bonsdorff (19. huhtikuuta 1904 Helsinki – 10. tammikuuta 2004 Helsinki) oli suomalainen lääketieteen ja kirurgian tohtori ja Helsingin yliopiston sisätautiopin professori.


title: Bertel von Bonsdorff

text: Von Bonsdorffin vanhemmat olivat professori Carl Gabriel von Bonsdorff ja Bertha Johanna Sumelius ja puoliso vuodesta 1931 lääketieteen lisensiaatti Sara Elin Cecilia Lindström. Diplomi-insinööri, johtaja Magnus von Bonsdorff (s. 1934) on heidän poikansa. Tutkijasuvun jälkeläisenä von Bondorff suuntautui tutkimustyöhön jo opiskeluaikanaan. Hän osallistui myös ylioppilaspolitiikkaan ja oli muun muassa vaikuttamassa munuaissairauksien klinikan perustamisessa Marian sairaalaan. Hän valmistui lääkäriksi 1931 ja väitteli 1933 tohtoriksi Göttingenin Georg-August-yliopistossa Saksassa. Väitöksen aiheena oli verenpaineen suora mittaus. Von Bonsdorff sai sisätautien erikoislääkärin pätevyyden 1934 ja työskenteli Helsingin yliopiston dosenttina vuodesta 1935. Professoriksi hänet nimitettiin 1947.


title: Bertel von Bonsdorff

text: Von Bonsdorffin merkittävin tutkimus käsitteli leveän heisimadon aiheuttamaa pernisiöösiä anemiaa, joka oli ennen sotia kansantauti Suomessa. Hän osoitti, että heisimato imee kantajastaan niin suuria määriä B12-vitamiinia, ettei sitä riitä tarpeeksi madonkantajan elimistölle. Hän ei kuitenkaan onnistunut selvittämään, mihin mato tarvitsee B12-vitamiinia ja miten se kerää sitä itseensä.


title: Bertel von Bonsdorff

text: Von Bonsdorff osallistui kansanterveystyöhön Samfundet Folkhälsanissa, jossa hän aloitti ennen toista maailmansotaa ja toimi sen puheenjohtajana 1962–1980. Hän oli jäsenenä myös Suomen Tiedeseurassa ja sen puheenjohtajana seuran täyttäessä 125 vuotta vuonna 1963. Silloin hänen aloitteestaan perustettiin parasitologian laitos Åbo Akademin yhteyteen. Hän julkaisi lukuisia tutkimuksia hematologian, kardiologian ja parasitologian alalta. Lisäksi hän julkaisi alansa oppikirjoja, joita on käytetty lääkäri- ja sairaanhoitajakoulutuksessa.


title: Bertel von Bonsdorff

text: Jäätyään eläkkeelle 1971 von Bonsdorff omistautui lääketieteen historian tutkimiselle ja julkaisi 1978 lääkäreiden ja lääketieteen historiaa käsittelevän teoksen ’’Läkare och läkekonst i Finland under 300 år : 1640-1940’’. Se on edelleen merkittävin alan teos Suomessa. Hän harrasti myös kirjallisuutta, kuvataiteita ja sukututkimusta.


title: Bertel von Bonsdorff

text: Von Bonsdorff on haudattu Hietaniemen hautausmaalle.


title: Sateisen maan kuningas

text: Sateisen maan kuningas on Claudia-yhtyeestä tutuksi tulleen laulaja ja lauluntekijä Petri Möllerin studioalbumi vuodelta 1997. Sen on kustantanut AGM – Good Music (myös muodossa GoodMusic) Oy ja tuottaja on Kari Salli, joka esiintyy levyllä myös muusikkona ja kappaleiden sovittajana. Levy on äänitetty Karivox-studiolla. Levyn kansipaperissa on ote Anishinaben runosta Tie.Kaikki kappaleet ovat Petri Möllerin tekemiä. Sovitukset on tehnyt Kari Salli paitsi 6, 9 ja 11: Petri Möller, Mauritz Möller, Vesa Sahlgren, Petri Thierman ja Matti Keränen. Kappaleiden sanat on painettu levyn kansipaperiin.


title: Matias Laine

text: Matias Laine (s. 25. huhtikuuta 1990 Joensuu) on suomalainen entinen autourheilija. Hän ajoi viimeksi World Series by Renault -sarjassa kaudella 2014.